Home Magazin U FBiH iz izolacije izašlo 7.850 osoba\n“Današnjim danom ističu mjere izolacije za 2.011 osoba, a za koje su mjere izrekli Federalni sanitarni inspektori. Do sada su mjere izolacije istekle za 7.850 osoba”, istakao je Ajdinović.\n“Veći broj subjekata nije kršio propise i podnose teret kao i građani Federacije BiH”, rekao je Ajdinović.\nViše saznajte na izvornom linku: – U FBiH iz izolacije izašlo 7.850 osoba / (novi.ba).\nPrevious articleKinezi nemaju ništa od osobina koje su nama Balkancima poznate, te fakinaže, tog uličarstva\nNext articleBek Makabija regrutiran u vojsku


ZAPAD UPLAŠEN – Ne znaju šta Putin namerava dalje – Nemački mediji: “Istorijska prekretnica za Evropu” – DnevniZurnal\nZAPAD UPLAŠEN – Ne znaju šta Putin namerava dalje – Nemački mediji: “Istorijska prekretnica za Evropu”\nby admin 23/02/2022, 07:35 999 Views\nKakva se strategija krije iza Putinovih poteza i šta on zaista želi, pitaju se komentatori u nemačkoj štampi.\nOva pitanja se postavljaju nakon što je predsednik Rusije potpisao ukaz o priznanju Donjecka i Luganska i poslao trupe u Ukrajinu.\nSlanje ruskih trupa na istok Ukrajine nemački javni servis ARD naziva delom “Putinovog ciničnog plana eskalacije” konflikta:\n“Priznanje separatističkih područja Donjeck i Lugansk, cinično prozvanih narodnim republikama, kao i slanje trupa, sledi brutalnu kalkulaciju i precizan plan – i to možda uopšte nije poslednji Putinov potez u pokušaju da ponovo uspostavi područje moći Sovjetskog Saveza.”\nZaboravili na Kosovo\nARD na svom portalu “Tagesschau.de” dodaje da postoji “bojazan“ da ovo neće zadovoljiti Putinovu “glad za teritorijom”, odnosno da je opravdana sumnja da Rusija sada radi ne scenariju u okviru kojeg bi “otkinula“ i neke druge ukrajinske regione i tako na primer kreirala “koridor do Krima”.\nSahranili sporazum iz Minska pa optužuju Rusiju\nList Handelsblat piše da je Putinov “ljutiti govor” istorijska prekretnica za Evropu:\n“Ruski predsednik ne samo da je pokopao mirovni proces iz Minska, on je vratio Hladni rat.”\nNemački dnevnik napominje da je Putinov nastup bio “govor kojim je on pokušao da opravda sve ono što je Evropu dovelo na ivicu rata i sve ono što bi još moglo da preti kontinentu umočenom u krv dva svetska rata.”\n“Handelsblat” piše da je to bio govor “pun prezira prema Zapadu, pun povređenog ponosa u pogledu nekadašnje veličine Rusije, pun neskrivenih pretnji da će vratiti ono što Rusiji, prema Putinovom mišljenju, istorijski pripada.”\nMnogo toga se nakupilo i sve je to moralo da izađe, napominje se u komentaru lista koji izlazi u Diseldorfu.\nPozivaju se na međunarodno pravo koje ne poštuju\nMinhenski Zidojče cajtung u svom komentaru konstatuje:\n“Priznavanjem takozvanih narodnih republika i slanjem jedinica u ta područja, ruski predsednik je teško prekršio međunarodno pravo. Već po drugi put u osam godina on menja granice u Evropi, povredio je državni suverenitet i preti poput nekog razbijača koji čeka u mračnom uglu na ulici: 190.000 vojnika čeka s upaljenim motorima, a Putinova ideološka istorijska laž će im poslužiti kao komanda za pokret. Ruski predsednik plasirao je u opticaj jedinstven istorijski falsifikat koji hrani sve one koji u njega veruju – hrani ih u bednom pravdanju glasne nepravde.”\nJavni servis ARD u svom komentaru naglašava da od eskalacije najviše pate ljudi u Ukrajini, ali i u Rusiji:\nDok se naoružavaju kritikuju Rusiju\n“Zbog Putinovog nazadnog razumevanja politike i istorije, Rusija dramatično zaostaje po pitanju modernizacije. Pod zapadnim sankcijama koje se naziru ona će i dalje da stagnira, a svoje bogatstvo da spiskava na oružje, ratove i osiguravanje moći Putinove ekipe. Ponedeljak 21. februara je bio stravično crni dan i za 144 miliona Rusa.”\nŽelimo da Srbija demonstrira vrednosti EU u ovim teškim vremenima\nA CENA JE KOLIKA? Erdogan popustio – postignut sporazum, potvrdio i NATO\nČuvar logora star 101 godinu osuđen na zatvor\nHitno rešavanje pitanja nestalih osoba\nObeležen Dan Žandarmerije, Vulinu uručena posebna plaketa za doprinos


Jedno pitanje, radim u istoj firmi od decembra prosle god. Zbog ove situacije sam imala prekid rada od mesec dana i nakon povratka sam dobila ugovor za stalno ali sada radim ukupno 6 meseci. Imam rizicnu trudnocu i moram otici na trudnicko pa me zanima koliko ce biti placeno trudnicko a koliko... Čitaj dalje\nZaposlena sam već 5 godina, dakle imam vezanih 18 meseci. Prošle godine u februaru sam bila na bolovanju, što mi je znatno umanjilo prihod za taj mesec. U novembru prosle godine i u avgustu ove godine sam imala stimulaciju. Zanima me kako se obračunava bolovanje i stimulacija?... Čitaj dalje\nSvi komentari 142


Aleksić u Brusu: Jeličić mora biti smenjen, ali i da odgovara za svoja nedela\n► Aleksić u Brusu: Jeličić mora biti smenjen, ali i da odgovara za svoja nedela\nPredsednik opštine Brus u ostavci Milutin Jeličić Jutka mora da konačno bude razrešen, ali i da odgovara za sva svoja nedela, seksualnog uznemiravanja više žena do korupcionaških radnji, izjavio je danas prvi potpredsednik Narodne stranke i poslanik Miroslav Aleksić.\nKako se navodi u saopštenju Narodne stranke, Aleksić je na skupu ispred opštine Brus rekao da su se ljudi okupili da zatraže od odbornika da osim razrešenja Jeličića u dnevni red uvrste i imenovanje novog predsednika.\n"On bi u suprotnom mogao da obavlja tu funkciju sve o izbora budućeg opštinskog čelnika", upozorio je Aleksić.\nAleksić je optužio Jeličića da je sve vreme pokušavao da "izvrda" i činio sve da se održi na vlasti "pored toga što je predsednik Srpske napredne stranke Aleksandar Vučić najavio i obećao da će biti smenjen".\n"Mi mu to nećemo dozvoliti i nećemo dozvoliti da se nijedan lokalni moćnik i kabadahija, bilo da je reč o Jeličiću, bivšem predsedniku opštine Grocka Dragoljubu Simonoviću, direktoru Puteva Srbije Zoranu Babiću ili bilo kom drugom, bahati i maltretira građane", rekao je Aleksić.\nOn je kazao da opozicija ima obavezu i odgovornost da zastupa interese svih građana nad kojima se "bahate vlast i lokalni moćnici".\n"To je naša obaveza i, pošto živimo u državi razorenih institucija građani se moraju međusobno podržavati u borbi za slobodu i pravdu", poručio je Aleksić.\nAleksić: Stojim pri svim navodima koje sam izneo o aferi Jovanjica\nPotpredsednik Narodne stranke Miroslav Aleksić izjavio je danas da stoji pri svim navodima koje je javnosti saopštio o slučaju "Jovanjica" i "kontaktima režima" sa vlasnikom...


Bivsi jugoslovenski predsednik nastavlja s bitkom oko pravnih zastupnika.\nNadvlacenje konopca u kome ucestvuju Slobodan Milosevic i Tribunal, a koje se tice imenovanja pravnih zastupnika, protekle je nedelje uslo u novu fazu kada je sudsko vece dvojicu pravnika, nekadasnjeg drzavnog javnog tuzioca SAD Remzija Klarka i britanskog advokata Dzona Livingstona, proglasilo za "pravne savetnike optuzenog".\nTaj potez iznervirao je Milosevica, koji ne zeli i formalno da prihvati pomenutu dvojicu kao vlastite zastupnike, iako zeli da se sa njima vidja i konsultuje. On strahuje da bi se prihvatanje te odluke moglo shvatiti i kao priznavanje legitimiteta samog Tribunala, koji je on, za sada, dosledno poricao.\nOn, osim toga, odbija da se ogranici na svega dvojicu pravnih savetnika, i zeli pomoc svih onih brojnih medjunarodnih advokata koji su mu ponudili svoje usluge posredstvom Medjunarodnog komiteta za odbranu Slobodana Milosevica (MKOSM).\nZbog toga je njegov beogradski advokat Slobodan Tomanovic u svom odgovoru izneo da Milosevic odbija da prihvati odredbu Tribunala.\nDana 15. oktobra 2001, Milosevicu je iz sekretarijata Tribunala stiglo pismo sa instrukcijama u pogledu "njegovog legalnog prava da prima posete pravnih savetnika i prakticnih zahteva sekretarijata za odredjivanje takvih savetnika".\nPrema proceduri Tribunala, on u vreme dok se nalazi pod nadzorom osoblja pritvorske jedinice ima pravo da komunicira "potpuno i bez ikakvih ogranicenja sa dvojicom pravnih savetnika". Tribunal, medjutim, nece snositi troskove te pravne pomoci.\nSekretarijat je od Milosevica zatrazio da odabere dva imena sa dugog spiska advokata sa kojima se on vec video, ili je izrazio zelju da se vidi, otkako se pre vise od cetiri meseca nasao u pritvoru u Holandiji. To bi bili "pravni savetnici" sa kojima bi on mogao imati i poverljive kontakte.\nKada je Milosevic 26. oktobra zahtevao susret sa Klarkom i Livingstonom, Tribunal je to izgleda protumacio i kao njegov odgovor na poziv da odabere dvojicu pravnih savetnika. Sudsko vece je oglasilo da ce njih dvojica biti smatrani odgovornima po Pravilima profesionalnog ponasanja branilaca.


Sarajevo /Eksperti iz Konga, Italije i BiH u "bolnici za knjige" oživljavaju historiju / Radio Sarajevo\nSarajevo / Eksperti iz Konga, Italije i BiH u "bolnici za knjige" oživljavaju historiju\n10. 03. 2017. u 20:27:00 Radiosarajevo.ba\nGazi Husrev-begova biblioteka u Sarajevu već stotinama godina prava je riznica znanja, u kojoj se skupljaju brojni rukopisi, mape, novinski članci... Ipak najzanimljivija je sekcija za restauraciju, u kojoj novi sjaj dobijaju rijetki artefakti.\nSve ove stvari dobile su novu vrijednost, posebno nakon rata u Bosni i Hercegovini tokom kojeg je uništen ili ruiniran veliki dio kulturno-historijskog blaga naše države, kojem sada eksperti pokušavaju dati novi sjaj u sarajevskoj "bolnici za historiju", prenosi Daily Sabah.\nNeki od ovih artefakata stari su gotovo hiljadu godina, a preživjeli su brojne prirodne katastrofe, požare i druge vrste razaranja prije nego su stigli u centar za restauraciju. A u samo Sarajevo stizali su najviše sa područja Balkana, zatim iz Mekke i Medine, Istanbula, Damaska i drugih gradova.\nJedan od najstarijih predmeta koji je na restauraciji jeste 900 godina stara kopija knjige Ihya-u Ulumi'd Din ili Oživljavanje vjerskih nauka, koju je napisao perzijski teolog Al-Ghazali.\nU ovoj "bolnici za historiju" pored eksperata iz BiH rade i specijalisti iz Konga i Italije, a cijeli proces se sastoji od identifikacije dokumenata, zatim čišćenja kroz hemijski proces, te konačne popravke, ukoliko je to moguće, cijelih oštećenih dijelova. Također, nakon popravke, većina predmeta dobija i svoju digitalnu kopiju.\n"Tokom procesa restauracije mi ne razdvajamo predmete na nove i stare. Jednostavno, sve njih smatramo jednako vrijednim i svima im posvetimo posebnu pažnju. To je etičko pitanje našeg posla", kazao je Mevludin Kost, jedan od restauratora u ovoj biblioteci.\nOn je objasnio da je, uprkos svim nedaćama, većina historijske građe u biblioteci u dobrom stanju, te da je BiH svoje naslijeđe kroz godine očuvala sa velikim poštovanjem.\nTagovi: Sarajevo historija restauracija Gazi Husrev - begova biblioteka\nSarajevo / U Zemaljskom muzeju izložba u znaku ugroženih vrsta karanfila\nPreporuka / Telegraph: 10 fascinantnih činjenica o Bosni i Hercegovini


Verifikacija trgovine emisijama | SGS Srbija\nOdrživost Verifikacija trgovine emisijama\nBilo da vaša industrija učestvuje u obaveznim ili dobrovoljnim programima, vi ćete morati da podnesete izveštaj o vašim emisijama gasova staklene bašte i ostalim podacima.\nSGS-ovi stručni timovi za klimatske promene obezbeđuju raznovrsnost usluga za verifikaciju vaših emisija ugljenika, kako biste obezbedili usaglašenost sa programima za trgovinu emisijama.\nNaše usluge pokrivaju zahteve za Program trgovine emisijama EU (EU ETS), EU ETS verifikaciju za sektor avijacije i vaše dobrovoljne aktivnosti i druge programe u kojima učestvujete. Mi takođe možemo da izađemo u susret vašim potrebama za potvrdu projekata Razvoja čistih mehanizama (CDM), kako bismo obezbedili priznanje vaših napora oko smanjenja vaših emisija, u cilju maksimizacije trgovine i prodaje vaših kredita za sertifikovano smanjenje emisija drugim zemljama.\nMožemo vam ponuditi novčano isplativu potvrdu i sertifikaciju smanjenja emisija za mesečne ili kvartalne periode. Sa regularnijiom sertifikacijom, možete češće imati koristi od prodaje emisija i programa trgovine.\nMi poslujemo u skladu sa odgovarajučom akreditacijom, kako bismo vam ponudili pouzdanu i preciznu uslugu verifikacije širom sveta. Naša međunarodna mreža nas stavlja u jedinstvenin položaj. Sa 1.100 kancelarija u 140 zemalja, mi smo sigurni da ćemo biti bliži vašem projektu nego bilo ko drugi. Naša mreža visoko obučenog osoblja znači da vi možete biti sigurni u rad sa vašim lokalnim timom, uz veliko poznavanje lokalnih pravnih propisa i zahteva za izveštavanje.\nPozovite nas još danas da biste saznali kako naši stručni timovi mogu da vam pomognu.


SRBIJANAC, RUS I MEKSIKANAC ŠVERCOVALI 800 KG KOKAINA | Hayat.ba\nSRBIJANAC, RUS I MEKSIKANAC ŠVERCOVALI 800 KG KOKAINA\nKokain je zaplijenila policija Španije na osnovu operativnih informacija koje su im dostavili pripadnici Službe za borbu protiv organizovanog kriminala Ministarstva unutrašnjih poslova Republike Srbije.\nKako se saznaje, u velikoj međunarodnoj policijskoj akciji u blizini Azorskih ostrva u Atlantskom okeanu, kada je zaplijenjeno oko 800 kilograma kokaina, uhapšeni su državljanin Meksika Emanuel Alehandro Aseves Kuevas, državljanin Rusije Sergej Rassokhin i državljanin Srbije Vladislav Funštajn.\nU Srbiji su uhapšeni otac i sin Mirko i Dragan Đanković. Funštajn je, inače, prije nekoliko godina uhapšen i u Hrvatskoj sa grupom koja je švercovala više od 100 kilograma marihuane.\nKokain je zaplijenila policija Španije na osnovu operativnih informacija koje su im dostavili pripadnici Službe za borbu protiv organizovanog kriminala Ministarstva unutrašnjih poslova Republike Srbije, pišu Novosti.rs.\nKokain, različita računarska oprema, više mobilnih telefona i obilna dokumentacija zaplijenjeni su u konstrukciji jedrilice, a tom prilikom španska policija uhapsila je trojicu osumnjičenih članova organizovane kriminalne grupe, koja se tereti da se u dužem vremenskom periodu bavila krijumčarenjem velikih količina kokaina iz Latinske Amerike u Evropu.


PARTNERSTVO SA AGENCIJOM „SVETSKI PROGRAM ZA HRANU“ - O nama i sa vama - Renault Trucks Srbija\nOd 2012. godine firma Renault Trucks šalje svoje dobrovoljno prijavljene radnike na misiju u Afriku, gde prenose svoje veštine tako što obučavaju lokalne radnike agencije „Svetski program za hranu“.\nAgencija „Svetski program za hranu (WFP)“ je vodeća humanitarna organizacija koja spasava ljude i koja im menja živote tako što im pruža pomoć u vidu hrane u hitnim situacijama i tako što sarađuje sa njihovim zajednicama radi bolje ishrane i sticanja otpornosti. Kamioni su ključni faktor za njen logistički sistem jer donose hranu pod ekstremnim uslovima što bliže ljudima u hitnim situacijama. Lokalno angažovano osoblje ove agencije ponekad nema potrebne veštine u pogledu pravilnog održavanja vozila, što je, ipak, najbitnije za uspešno obavljanje misije.\nZahvaljujući stručnosti i zalaganju radnika firme Renault Trucks, WFP već radi efikasno i samostalno. Otkako je uspostavljeno partnerstvo, agencija prijavljuje značajno smanjenje troškova održavanja, kao i fluktuacije radnika koji imaju koristi od obuke.\nFirma Renault Trucks se ponovo angažuje tako što uspostavlja partnerstvo na još tri godine, do 2020. godine. Jedna od novih stavki u okviru ovog partnerstva jeste integracija modula za obuku vozača vozila za teške radne uslove. Tokom godina, program obuke je razvijan da bi se dobro obradili problemi sa kojima se WFP suočava na terenu. Ovu novu kampanju čine tri nivoa obuke:\nObuka za mehaniku\nOsim kamiona koji je opremljen kao mobilna jedinica za obuku u logističkom centru WFP-a u istočnoj Africi, firma Renault Trucks će obezbediti drugi kamion u zapadnoj Africi u cilju organizovanja obuke.\nNaše partnerstvo je stalno jačalo tokom poslednjih šest godina, pa verujemo da će se to nastaviti i u sledeće tri, što će doneti još veće prednosti.\nKLJUČNE BROJKE ZA AGENCIJU „SVETSKI PROGRAM ZA HRANU“:\n91,4 miliona ljudi dobije pošiljke hrane svake godine\n15 milijardi porcija se podeli svake godine\n3 miliona tona hrane se nabavi svake godine


DAN OPŠTINE TRSTENIK: Nov most preko Morave, za vodu i pešake | Novosti.RS\n15. 10. 2019. u 08:18\nPOLAGANjEM venaca na Spomenik palim borcima danas počinje obeležavanje Dana opštine Trstenik, gde je nedavno završena izgradnja novog mosta preko Zapadne Morave.\nVrednost ove investicije iznosila je oko 700.000 evra i most, dug 104 metra, primarno će služiti za distribuciju vode od izvorišta Zvezdan do naselja sa desne strane reke, gde živi više od 8.500 ljudi.\n- Most je otvoren za pešački saobraćaj, po prvi put od postojanja, a ono što je najvažnije, rešiće višedecenijske probleme sa vodosnabdevanjem - iznosi Aleksandar Ćirić,predsednik opštine Trstenik, precizirajući da je neimarski poduhvat obezbeđen sredstvima Vlade Srbije, KFV banke i lokalne smaouprave.\nU Trsteniku se radilo i na izgradnji novog magistralnog cevodovoda dužine 8,5 km,ali i na izgradnji mosta u Medveđi. Plan je da 42.000 meštana redovno dobija zdravu vodu iz gradskih izvora ili sa regionalnog sistema Ćelije kod Kruševca.\nPročitajte još - Trestik: Most za cevovod i pešake\n- Opštinu su u proteklih godinu dana obeležile brojne investicije, pre svega u putnu infrastrukturu-iznosi Ćirić.- Veliko naseljeno mesto Stopanje dobija obdanište, u saradnji sa Ministarstvom prosvete i Ministarstvom pravde pobošljani su uslovi u više škola. Predstoje nam tri investicije, čija vrednost premašuje 200 miliona dinara, rekonstrukcija obrazovnih ustanova u Velikoj Drenovi i Milutovcu, izgradnja sale u Pejovcu.\nU opštini kažu da je kompanija “Amfenol”,koja proizvodi elektronske i optičke konektore, uposlila je više od 300 radnika. U Ministarstvu privrede potpisan je ugovor o finansiranju kapaciteta industrijske zone “Zapadna Morava”.\n- Sada se otvaraju mogućnosti dolaska novih investitora, vrednost projekta je 40 miliona dinara-navodi Aleksandar Ćirić.- Izgradnjom Moravskog koridora, koji je posebna šansa za razvoj, predviđena je izgradnja još jedne industrijske zone između Trstenika i Vrnjačke Banje. Na evidenciji Nacionalne službe za zapošljavanje, broj Trsteničana koji traže posao spustio se ispod 4.000,prvi put za zadnjih 19 godina.\nPOTPREDSEDNICA Vlade Srbije i ministarka građevinarstva, saobraćaja i infrastrukture Zorana Mihajlović, posetiće danas Trstenik i obići novi pešački most. Za danas je zakazana i svečana sednica Skupštine opštine Trstenik,sa svečanom akademijom.


Elektronsko zakazivanje hronične terapije | Patak Online – Valjevo vesti\nVALJEVO – Osim telefonskog broja 064 8321 997 za zakazivanje terapije, hronični pacijenti od danas terapiju mogu produžiti i elektronskim putem, preko sajta Doma zdravlja, saopšteno je iz ove ustanove.\nKako se navodi, potrebno je otići na naslovnu stranu sajta Doma zdravlja www.dzvaljevo.rs i odatle pristupiti portalu za pacijente, gde se u elektronski formular unose ime i prezime pacijenta, LBO broj sa zdravstvene knjižice i imejl adresa.\nPacijent će na imejl dobiti povratnu informaciju o realizaciji njegovog naloga, a terapiju može podići sledećeg dana u apotekama, sa zdravstvenom knjižicom. Formular je potrebno popuniti između 7 i 21 sat, ako pacijent želi da lekove preuzme sutradan.\nPrethodni članak Rekordan broj novopozitivnih\nSledeći članak Tribina gimnazije posvećena školskim publikacijama


Ekspert SZO: Svako ko insinuira da postoji veza između vakcina i autizma je prevarant - National Geographic Srbija\nEkspert za program imunizacije Svetske zdravstvene organizacije za Evropu Rob Batler je na regionalnom sastanku o imunizacijama, koji se održava u Budvi, kazao da bi roditelji pre donošenja odluke trebalo da dobiju pouzdanu informaciju, zasnovanu na pouzdanom izvoru.\n"Roditelji moraju sami da donesu odluku, ali moraju i da shvate da decu izlažu velikom riziku ukoliko ih ne vakcinišu. Dakle, odgovornost je na njima, ali i na zdravstvenim radnicima, jer oni treba da motivišu roditelje i da pruže relevante i na dokazima zasnovane informacije", rekao je Batler i dodao da će bolest svakako naći put do populacije koja nije zaštićena vakcinom.\nOn se osvrnuo i na situaciju u regionu i istakao da su na Kosovu bila dva smrtna slučaja zbog malih boginja, a slučajevi oboljevanja zabeleženi su i u pojedinim delovima Srbije.\nOsvrćući se na tvrdnje antivakcinalnog lobija o povezanosti MMR vakcine i autizma, Batler je rekao da je svako ko insinuira da postoji takva veza prevarant i precizirao da je sve počelo od diskreditovane studije jednog tvrdoglavog naučnika iz njegove zemlje koji se nije bavio praksom 15 godina.\nPogledajte i Dr Zoran Radovanović: Odluka o vakcinaciji nije demokratsko, već civilizacijsko pitanje\nBatler je istakao da su SZO i partneri u međuvremenu uradili hiljade studija u Evropi, Americi, Velikoj Britaniji, na Novom Zelandu, u Australiji i Africi koje su pokazale da ne postoji uzročno posledična veza između MMR vakcine i autizma.\n"Nažalost, antivakcinalni lobi ne snosi odgovornost za sve slučajeve boginja koje su se desile zbog njihovih kampanja i koje su prouzorkovale epidemije i smrtne slučajeve", kazao je Batler, prenela je Televizija Crne Gore.\nZamenik regionalne direktorke SZO za Evropu Nerdet Emiroglu istakla je važnost sastanka koji predstavlja jedinstvenu mogućnost da se sagleda ostvareni napredak u oblasti imunizacije u Evropi.\n"Govorićemo o izazovima sa kojima se suočava svaka od zemalja prilikom imunizacije. Znamo da vakcinacijom spasavamo živote i želimo da dopremo do svakog pojedinca na lokalnom nivou kako bismo ostvarili što veći obuhvat vakcinacijama", istakla je Nedret.\nNedret ja kazala da postoji grupa različitih razjedinjenih pojedinaca koji imaju različite interese, a roditelji pre donošenja odluke o vakcinaciji moraju da znaju ko stoji iza takvih grupa.\nViše o ovoj temi čitajte u novom, novembarskom broju časopisa National Geographic Srbija.\nVakcine Vakcina autizam Roditelji Zdravlje deca


RTS :: Sutra ističe rok za izjašnjavanje o moratorijumu, šta treba da znate\nEkonomija i epidemija Sutra ističe rok za izjašnjavanje o moratorijumu, šta treba da znate\nnedelja, 09. avg 2020, 09:55 -> 12:31\nKlijenti banaka koji ne žele da iskoriste "drugi moratorijum", imaju vremena do ponedeljka da o tome obaveste svoju banku, dok oni koji žele zastoj otplate ne moraju da se javljaju. Moratorijum se odnosi na kredite i sve kreditne proizvode uključujući dozvoljene minuse i kreditne kartice. Najbezbedniji način za penzionere je da pozovu kol-centar banke i izraze svoju želju.\nGostujući u Jutarnjem programu, Vladimir Vasić, predsednika Udruženja banaka Srbije, kaže da smo u "prvom moratorijumu" imali dosta pitanja i malo odgovora.\n"Sada je već izvesnija situacija. Država, Narodna banka i banke su dosta toga uradili u prethodnom periodu i situacija je izvesnija. U tom smislu očekujem za nijansu manji broj ljudi i kompanija koji će se javiti za moratorijum", ističe Vasić.\n"Svako treba da izabere ono što njemu najviše odgovara. Ukoliko vam je potrebna likvidnost vi ćete napravti zastoj u otplati, ukoliko smatrate da imate dovoljno novca nastavićete sa izmirivanjem obaveza. Tako i za privredu i za građane", naglašava predsednik Udruženja banaka Srbije.\n"Kada stigne plan otplate klijent ima sedam dana, bez obzra da li je pravno ili fizičko lice, da na to odgovori. Ukoliko ne odgovori smatra se da prihvata taj način plaćanja", pojašnjava proceduru Vasić.\n"Najčešći način plaćanja rata kod penzionera je putem administrativne zabrane. PIO fond ima 1.700.000 korisnika. Po redovnoj proceduri klijent treba da se javi banci, banka da pošalje informaciju fondu. Tu je mnogo informacija preko 100.000 administrativnh zabrana možda i više i onda je fond doneo odluku da uplati kompletan iznos sredstava, odnosno stornira adninistrativne zabrane za ova dva meseca", objašnjava Vladimir Vasić.


HDZ BiH - Blic Online\nPredsednik SNSD Milorad Dodik izjavio je danas u Mostaru da je saradnja ove stranke sa HDZ BiH dobra i da nikada nije usmerena protiv trećih.\nZamenik predsedavajućeg Doma naroda Parlamentarne skupštine BiH Dragan Čović, koji je pozitivan na virus korona, u stabilnom je stanju, nastavlja rad u uslovima kućne izolacije i prema uputstvima lekara.\nPredsednik HDZ BiH Dragan Čović pozdravio je najavu ministra unutrašnjih poslova Hrvatske Davora Božinovića o otvaranju granice s BiH i zahvalio predsedniku Vlade Hrvatske Andreju Plenkoviću za brzo reagovanje i racionalnu odluku.\nPredsedavajući Doma naroda Parlamentarne skupštine BiH Dragan Čović najavljuje da će predložiti Svetskoj banci, Evropskoj investicionoj banci i drugim međunarodnim finansijskim institucijama da odobre moratorijum na servisiranje spoljnog duga BiH, u iznosu od skoro milijardu KM, na 12 meseci.\nHrvatka demokratska zajednica BiH pozvala je na hitno formiranje Saveta ministara kako bi BiH, nastavkom evropskog puta, što pre dobila status zemlje kandidata.\nPredsednik HDZ BiH i predsedavajući Doma naroda Parlamentarne skupštine BiH Dragan Čović prisustvovao je danas sednici Kantonalnog odbora ove stranke u Mostaru.\nPredsednik Hrvatskog narodnog sabora (HNS) izrazio je nadu da će do 15. ili 20. decembra biti formiran novi saziv Saveta ministara.\nDragan Čović, lider HDZ BiH i predsedavajući Doma naroda BiH, danas je u Dretelju kod Čapljine, nakon ceremonije polaganja kamena temeljca za izgradnju deonice Počitelj-Zvirovići izjavio kako „BiH u Brisel, prvi dan nakon proglašenja Saveta ministara BiH šalje dokument koji su usaglasili čelnici većine političkih opcija u BiH zajedno s predstavnicima institucija koji brinu o našem NATO putu“.\n"HITNO FORMIRATI VLAST" Iz HDZ BiH poručuju da treba otkloniti prepreke na EU putu\nPredsedništvo HDZ BiH danas je zaključilo da je BiH hitno potrebna nova vlast da bi bile otklonjene sve prepreke za nastavak evroatlantskog puta koji mora biti jedan od prioriteta.\nU Mostaru je održan izborni i izveštajni Sabor na kojem su delegati HDZ BiH birali predsednika, zamenika predsjdnika, pet potpredsednika i deset članova Predsedništva stranke te ostala tela koja su potrebna za funkcionisanje stranke u narednom četverogodišnjem periodu.\nPODRŠKA USTAVNOM PORETKU Dodik: Vrlo brzo će biti potpisani principi za formiranje vlasti na nivou BiH


Crveno-beli u meč Superlige sa svojim ljutim rivalom unose devet poena prednosti, ali i fantastičan niz pobeda koji seže do jeseni, kada su odigrali nerešeno sa Javorom. Isto tako, crno-beli imaju 19 vezanih pobeda u prvenstvu, ali fudbaler domaće ekipe, Milan Gajić smatra da će se njegova ekipa prilagoditi situaciji.\n- Svaku utakmicu pripremamo maksimalno ozbiljno i posvećeno. Tako funkcionišemo i pred duel sa Partizanom, ali uz napomenu da smo najviše fokusirani na to kako ćemo mi delovati na terenu i odigrati u sredu. Želimo da nastavimo fantastičan niz, a smatram da bismo dobrim rezultatom u derbiju napravili veliki korak ka tituli šampiona Srbije. Atmosfera u ekipi je fantastična i to je jedan od ključnih razloga zbog kojih postižemo sjajne rezultate – podvukao je bek crveno-belih.\nOn kaže da ga raduje dobra forma, te tvrdi da je trenutno najvažnije da ekipa ostvaruje zacrtane ciljeve, kako se sezona polako bliži kraju.\n- Sezona teče po zacrtanom planu. Generalno, zadovoljan sam načinom na koji igram ove takmičarske godine, ali mi je iskreno najvažnije da tim nastavi da pruža odlične partije i beleži uspehe na svim poljima, a ja ću se truditi da ispunjavam očekivanja i da uvek pružim svoj maksimum na terenu - istakao je Gajić.\nBek Zvezde kaže da njegov tim sigurno zna način kako da savlada Partizan u 164. večitom derbiju, ali to neće biti nimalo lako.\n- Smatram da imamo pravi recept. Mislim da je važno da ostanemo hladne glave, ali i da ostavimo srce na terenu, kao i da se borimo hrabro do poslednjeg sudijskog zvižduka. Ubeđen sam da sa pravim pristupom možemo stići do trijumfa koji je veoma važan za celu ekipu – decidan je Gajić.


RTCG - Radio Televizija Crne Gore - Nacionalni javni servis :: Politika :: Đukanović umije da povuče hrabre poteze\nČANAK PORUČIO 13. 04. 2019. 08:19 >> 08:43 28\nĐukanović umije da povuče hrabre poteze\nPredsjednik Lige socijaldemokrata Vojvodine (LSV) Nenad Čanak kaže za Vikend novine, da je lider DPS-a i predsjednik Crne Gore Milo Đukanović političar koji ima kapacitet da značajno, možda i odlučujuće, doprinese dijalogu na Zapadnom Balkanu.\n“Predsjednik Crne Gore Milo Đukanović je, apsolutno, čovjek od najvišeg mogućeg političkog poznavanja situacije u regionu. Sa druge strane, on je čovjek koji je donošenjem odluka, kada je od toga zavisilo dosta toga, uključujući i njegov život, pokazao da umije da povuče hrabar potez kada je to trebalo”, rekao je Čanak.\nLider Lige socijaldemokrata Vojvodine smatra da se naš region nalazi u veoma lošoj situaciji i da ga je Evropa zapostavila, našta su i on i Đukanović u više navrata ukazivali.\n“Potpuno sam uvjeren da je politika koju vaš predsjednik vodi već više decenija, politika, koja, ukoliko bi se dosljedno primjenjivala u regionu, Balkan pretvorila u nešto sasvim drugo, stabilno i demokratsko društvo, a ne vječito bure baruta”, kazao je Čanak.\nLider regiona 29. aprila u Berlinu\nU Berlinu će 29. aprila, biti održan sastanak lidera regiona, na inicijativu njemačke kancelarke Angele Merkel i francuskog predsjednika Emanuela Makrona.\nMerkel i Makron uputili su zajednički poziv predsjedniku Crne Gore Milu Đukanoviću, za učešće na ovom sastanku, kojem će prisustvovati i predsjedavajući Vijeća ministara Bosne i Hercegovine Denis Zvizdić, predsjednik i premijerka Srbije Aleksandar Vučić i Ana Brnabić, predsjednik i premijer Kosova Hašim Tači i Ramuš Haradinaj, kao i premijer Sjeverne Makedonije Zoran Zaev.\nPrema najavi biće razmotrena aktuelna i situacija u regionu, u svijetlu dogovora Sjeverne Makedonije i Grčke oko imena.\nPoziv je upućen i predsjedniku Evropske komisije Žan Klodu Junkeru, Federiki Mogerini, kao i visokim predstavnicima Slovenije i Hrvatske.\nPortparolka Evropske unije Maja Kocijančić kazala je za Vikend novine da će sastanku u Berlinu prisustvovati i visoka predstavnica EU za spoljnu politiku i bezbjednost Federika Mogerini.\n“Mogerini će prisustvovati sastanku koji će 29. aprila 2019. godine u Berlinu organizovati kancelarka Angela Merkel i predsjednik Emanuel Makron sa visokim predstavnicima Zapadnog Balkana, a sa ciljem promovisanja stabilnosti i prosperiteta širom kontinenta. Ovaj sastanak će pružiti priliku za rješavanje izazova i istaknuti napore za pomirenje, dobrosusjedske odnose i regionalnu saradnju”, navela je Kocijančić.\nMilo Đukanović Nenad Čanak\nĐukanović doputovao u Tokio\nUzroke stagnacije CG prebacuje na EU\nĐukanović na ustoličenju cara Naruhita


ANALIZA USAGLAŠENOSTI POSLOVNOG TIMA - Lili Tanili\nPoboljšajte protok pozitivne energije\nPravilo kaže da je teže upravljati velikim sistemima, nego malim, a iz toga proizilazi da je teško usaglasiti veći broj ljudi u izvršavanju poslovnih zadataka.\nLili Tanili kroz Analizu usaglašenosti članova poslovnog tima pruža vam informacije koja osoba je najbolja za koje radno mesto, koja osoba je dobro da bude u prvom planu, a koja je savršeni igrač iz pozadine.\nOtkrićete i da li su određene osobe timski igrači ili će bolje rezultate dati ukoliko rade samostalno.\nKompanijama koje žele da budu uspešne zaposleni treba da budu na prvom mestu, a pravilno sastavljanje radnih timova u samom vrhu prioriteta jer od njihove efektivnosti zavisi uspeh čitave kompanije.\nNemojte dozvoliti da loša radna atmosfera i sukobi među članovima tima umanjuje poslovne rezultate. Izgubljeno vreme stvara mnogo veću štetu od iznosa investicije u Analizu usaglašenosti članova vaših poslovnih timova.\nKAKO KORISTITI ANALIZU USAGLAŠENOSTI ČLANOVA TIMA\nŽelite da sastavite “pobednički tim”, tim koji će doprineti napretku vaše kompanije, a niste sigurni kako će odlični pojedinci funkcionisati kao tim. Analizom njihove međusobne usaglašenosti dobićete jasnu sliku koji članovi mogu najbolje da sarađuju.\nOvom analizom ćete dobiti objašnjenja za određena ponašanja članova tima, kao i načine kako možete dakorigujete izvesna neslaganja među njima kako bi zajedno bili što produktivniji.\nDatum, vreme i mesto rođenja članova poslovnog tima\nPodaci Partner 1\nPodaci Partner 2\nPodaci Partner 3\nPodaci Partner 4\nPodaci Partner 5\nPodaci Partner 6\nPodaci Partner 7\nPodaci Partner 8


► Vlada Kosova razmatrala Nacrt zakona o izmenama i dopunama zakona o verskim\nZamenik premijera Driton Selmanaj je rekao da ovaj nacrt zakona ima za cilj regulisanje statusa verskih sloboda.\nSelmanaj je rekao da je u nacrt zakona uključena i zajednica Tarikata, koja broji 60 hiljada članova.\n"Ovaj nacrt zakona ima za cilj da reguliše status verskih sloboda. Prema važećem zakonu, na Kosovu postoji pet verskih zajednica. Nacrtom zakona dodato je kosovsko udruženje Tarikat, koje ima 60 hiljada članova. Takođe, regulisana su pitanja pravnog statusa, kao i transparentnosti za verske zajednice", kazao je Seljamanaj.\nVlada Kosova je odobrila iznos od 70 hiljada evra za kupovinu knjiga i drugog školskog materijala za potrebe učenika u opštini Bujanovac, Medveđa i Preševo.\nZamenik ministra finansija Agim Krasnići je rekao da su komunicirali sa Ministarstvom obrazovanja Albanije da podrži ovaj zahtev.


PATRIJARH IRINEJ progovorio o kanonizaciji STEPINCA\nObjavljeno 21 jul 2017\nPortparol Srpske pravoslavne crkve (SPC) i član mešovite komisije SPC i Hrvatske biskupske konferencije episkop bački Irinej smatra da bi dijalog Pravoslavne i Rimokatoličke crkve na temu lika i dela Alojzija Stepinca i njegove uloge pre, tokom i posle Drugog svetskog rata, trebalo da bude „u ovom ili onom institucionalnom okviru, nastavljen, proširen i produbljen“.\n– Arhivska građa i naučna literatura o ovoj temi praktično su neiscrpne, a rok od godinu dana prekratak. Uz to valja sačekati i otvaranje svih do sada zatvorenih vatikanskih i nekih drugih arhiva. Stoga sam uveren da će započeti dijalog biti nastavljen, bilo u formi produžavanja mandata komisiji, bilo pak u nekoj drugoj formi. Uostalom videćemo. Ovde ne bi trebalo da presuđuju mađudržavni ili međunacionalni odnosi. Treba da presudi istorijska istina i samo istina – rekao je Irinej za današnju Politiku.\nUpitan da li će Vatikan proglasiti Alojzija Stepinca za sveca ili da li će se papa Franja uzdržati od toga, zbog činjenice da bi to narušilo odnose ne samo dve crkve već i Srbije i Hrvatske, kao i Srbije i Svete stolice, Irinej kaže da to ne zna.\n– Ono što ja mislim o tome jasno je iz službenih pisama SPC papi i iz njegove odluke, donete na osnovu neprihvatanja mogućnosti Stepinčeve kanonizacije od strane SPC, da se kanonizacija odloži, a problematika koja se nje tiče odgovorno razmotri u dijalogu srpskih i hrvatskih episkopa i istoričara u okviru Mešovite komisije. U Evropi i svetu postoje i rimokatolici, pa i jedan broj hrvatskih katolika, koji se iz načelnih moralnih razloga protive toj kanonizaciji, što se kod nas uglavnom ne zna – rekao je Irinej.\nGovoreći o zajedničkom saopštenju Mešovite komisije, koje je izazvalo različite komentare, episkop bački Irinej kaže da je tekst saopštenja „izbalansiran“ i da ne može da se tvrdi da je u njemu nečiji stav „preovlađujući“.\n– Naknadne fabule o autorstvu teksta, pokušaj menjanja smisla zajedničkog saopštenja tendenciozno pogrešnim prevodom, hinjena tumačenja, kako bi se u Zagrebu kazalo i na takvim tumačenjima utemeljene prognoze, imaju za cilj da okuraže hrvatske zagovornike kanonizacije, možda i u pokušaju da utiču na Vatikan – rekao je Irinej.\nPrema njegovim rečima, sve to je kratkog daha, ali to što neki u Zagrebu čine svojim komentarima nije korektno prema radu Komisije i temi kojom se ona bavila prethodnih 12 meseci.\n– Ne mogu da tvrdim da je sadržina njihovog trijumfalizma i prognoza ravna sadržaju i trajanju dečjeg luft balona, ali mogu da tvrdim da su argumenti srpskog dela komisije bili zasnovani na dokumentima i neoborivim činjenicama, makar šta da o tome pišu ili izjavljuju pojedinci u Zagrebu – rekao je Irinej.\nKada se radi o dokazima i argumentima koje su predočili predstavnici SPC i srpski istoričari o ulozi Alojzija Stepinca u Drugom svetskom ratu, Irinej navodi da su svi u pravoslavnom delu komisije nastupali „odgovorno i savesno, bez mržnje i pristrasnosti“.\n– Agumenti koje smo izneli – istorijski, teološki i drugi, po nama su više nego dovoljni. Sa druge strane, nama je razumljivo opravdano interesovanje naše javnosti i medija za dokaze i argumente koje smo izneli. Ali javnosti i medijima treba da bude jasno da bi iznošenje naše argumentacije sada bilo kontraproduktivno – rekao je Irinej.\nKako je objasnio, bilo bi kontraproduktivno zato što SPC poštuje dogovor da se do okončanja procesa ne iznosi sadržaj razgovora, kao i da će kada dođe vreme sav materijal Komisije biti objavljen i dostupan.\nOn je ocenio da medijsko mešanje u celu stvar može da proizvede „zamešateljstvo“.\n– Ali, ukoliko hrvatski partneri u dijalogu nastave da iznose ponekad veoma jednostrano sadržaj razgovora pre vremena, kao što su neki počeli da čine, moraćemo i mi da reagujemo na odgovarajući način – zaključio je Irinej.


Naša decenijska posvećenost izradi specijalizovanih softverskih rešenja iz oblasti autoindustrije, kao i respektabilan broj zadovoljnih korisnika, rezultira sve većim interesovanjem trgovaca autodelova, iz svih krajeva sveta, za njihovu upotrebu u svakodnevnom radu. Nakon uspešnog perioda testiranja, novi korisnik naših proizvoda i usluga je renomirana švajcarska kompanija Emil Frey Grupa.\nEmil Frey Grupa je porodična kompanija, osnovana u Cirihu 1924. godine, od strane mehaničara Emila Freya. Glavna delatnost firme je automobilska industrija: veleprodaja i maloprodaja putničkih vozila, finansiranje vozila, kao i logistika za automobile i rezervne delove. Portfolio Emil Frey Grupe čini impresivna grupa renomiranih proizvođača automobila i autodelova. Neki od njih su BMW, Mercedes-Benz, Aston Martin, Cadillac, Bently, Jaguar, Mazda i mnogi drugi.\nTakođe, ova grupa posluje u Švajcarskoj, Francuskoj, Nemačkoj, Mađarskoj, Češkoj, Poljskoj, a od 2014. godine u Srbiji, Hrvatskoj i Bosni i Hercegovini, posredstvom kompanije Star Import d.o.o, koja je generalni distributer aftermarket delova za Mercedes- Benz, Smart, Setra i Fuso vozila.\nBudući da Emil Frey Grupa ima tržišno orjentisano poslovanje, koje je okrenuto zadovoljstvu svojih klijenata i partnerskom odnosu sa dilerima, kompanija Star Import d.o.o. se, pod okriljem ove grupe, odlučila za upotrebu našeg softverskog rešenja za veleprodaju autodelova, kako bi izašla u susret potrebama svojih partnera i efikasno iskoristila potencijal tržišta.\nEmil Frey Grupa je implementacijom modernog softverskog rešenja, koje proizvodi QUANTUM-AutoMARKET, učinila važan korak u praćenju sve zahtevnijih i inovativnijih trendova u oblasti digitalizacije u automobilskoj industriji. Uvereni smo da nam Ugovor sa Emil Frey Grupom, kao partnerom, daje potencijal za saradnju i sa ostalim kompanijama, u drugim zemljama, koje posluju u okviru ove grupe.\nPred nama je, kao jednim timom, zadatak da, u saradnji sa kupcima, svakodnevno unapređujemo softverska rešenja za prodaju autodelova jer je to jedini pravi put za uspešnu zajedničku budućnost.\nSigurni smo da ćemo taj cilj ispuniti uživajući u novim izazovima i sa osmehom na licu.


Odgušenje kanalizacije Belvil - hitno 0-24h dezurni, mašinsko otpusavanje kanalizacije Belvil, cena\nUz to što mogu po zahtevu klijenata zaposleni u servisima specijalizovanim za odgušenje kanalizacije Belvil da izvrše konkretnu uslugu, oni su osposobljeni i za mnoge druge vodoinstalaterske usluge, te na osnovu zahteva i potreba klijenata, ponudiće i snimanje kanalizacionih sistema mikro kamerama.\nNaglašavamo da se dijagnostičko snimanje kanalizacionih horizontala i vertikala u objektima različite strukture i namene, svakako preporučuje, a primarno onda kada nije tako jednostavno utvrditi u čemu je tačno problem.\nOdgušenje kanalizacije Belvile\nUzevši u obzir da imaju i tim zadužen za hitne intervencije gotovo svi servisi, koji po zahtevu vrše odgušenje kanalizacije Belvil, klijenti ih mogu kontaktirati i u svako doba dana, ali i noći. Vrlo brzo nakon što budu dobili poziv od zainteresovanih, majstori će izaći na teren, te utvrditi o kakvom problemu se radi i nastojati da ga što pre otklone.\nBitno je da vlasnici konkretnog prostora budu upoznati sa činjenicom da se primenjuje viši cenovnik, ukoliko su u pitanju hitne intervencije, odnosno ako majstori moraju da izađu na teren van radnog vremena. Podrazumeva se da će oni biti upoznati sa svim detaljima vezano za cenu usluge, a naravno da će biti naznačeno i koji je rok za završetak radova.\nUz to što mogu izvršiti ručno odgušenje kanalizacije Belvil, mnogobrojni servisi su specijalizovani i za mašinsko odgušenje, a kada se ono vrši pod pritiskom.\nNapominjemo da ovi majstori mogu biti angažovani i u industrijskim postrojenjima, u kom slučaju mogu i da se pobrinu za industrijski otpad, ako je to usaglašenost sa zahtevima klijenata. Sem toga, oni odgušenje kanalizacije mogu izvršiti i u zgradama, odnosno kućama i stanovima, al ii u lokalima, te u zdravstvenim i ugostiteljskim objektima, odnosno u okviru bilo kog objekta gde je to potrebno.\nPored ostalog, specijalizovani su i za čišćenje, odnosno ispiranje šahti, kao i za ispiranje taloga i masnoća, ali i razbijanje tvrdih naslaga.\nNaravno da kompanije, specijalizovane za odgušenje kanalizacije Belvil mogu izvršiti i uslugu čišćenja septičkih jama, odnosno njihove dezinfekcije, a po zahtevu klijenata će se pobrinuti i za crpljenje separatora, kao i za njegovo pranje.\nKlijentima je na raspolaganju i usluga snimanja kanalizacionih sistema mikro kamerama, kada se primenjuje najpre dijagnostičko, a kasnije i kontrolno snimanje po potrebi.\nS obzirom na to da zapošljavaju primarno vodoinstalatere, servisi specijalizovani za odgušenje kanalizacije Belvil nude i usluge adaptacije kupatila, ali i montaže, odnosno zamene sanitarija, te sve ostale vodoinstalaterske usluge, koje klijent bude zahtevao.


Povrijeđen činjenicom da SDP i BS u Rožajama i Plavu nijesu formirali vlast sa DPS-om, već su čak u Plavu sačinili koalicioni savez sa SNP-om, sada DPS, a što je izvjesno pa i logično, neće formirati vlast sa njima u Bijelom Polju.\nPozivajući se na predizbornu kampanju SDP-a i BS-a, kao i na veoma loš odnos njihovih predstavnika prema ljudima iz bjelopoljskog DPS-a, malo je vjerovatno da će doći do formiranja vlasti u Bijelom Polju pa stoga očekujemo raspisivanje novih lokalnih izbora.\nPodizanjem na jarbol zastave MOSI i svečanim obraćanjem dr Meha Mahmutovića - gradonačelnika Novog Pazara, otvorene su 51. MOSI "Novi Pazar 2014". Na Igrama učestvuje oko 1.800 sportista iz 26 opština iz Srbije, Bosne i Hercegovine i Crne Gore.\nOtvarajući MOSI, Mahmutović je sportistima i gostima poželio da se u Novom Pazaru osjećaju prijatno, navodeći da se nalaze u gradu koji namjernika dočekuje otvorenog srca.\nMeđu više desetina izvještača iz Srbije, Bosne i Hercegovine i Crne Gore na ovogodišnjim 51 MOSI Novi Pazar 2014.nalaze se i dva izvještača elektronskih novina ESPONA: mr Amer Ramusović i Saša Radunović koji će za brojne čitaoce našeg portala svakodnevno izvještavati o dešavanjima i ostvarenim rezultatima sa sportskih borilišta sa posebnim akcentom na rezultate sportista iz Crne Gore.\nOni će biti prisutni od svečanog otvaranja igara koje je zakazano za srijedu 6.avgusta u 19 sati i 30 minuta do nedjelje 10.avgusta kada se svečanim proglašenjem pobjednika one i zatvaraju.\nPljevlja su prošle godine bila na posljednjem mjestu po prirodnom priraštaju u Crnoj Gori, a taj se trend nastavlja i ove godine. U 2013. godini prirodni priraštaj u Pljevljima bio je -258, a za prvih pet mejseci ove godine, po podacima MONSTAT-a prirodni priraštaj u toj opštini nastavlja negativni rast i iznosio je -76.\nProšle godine, po MONSTAT-u, u Pljevljima je bilo 183 novorođenčadi, rođeno je 87 muške i 96 ženske djece, dok je u u 2013. godini umro 441 stanovnik opštine Pljevlja, od toga 212 muškaraca i 229 žena. Daleko iza Pljevalja po negativnom trendu prirodnog priraštaja je Kolašin sa -41, a od opština na sjeveru Crne Gore negativan prirodni priraštaj jedino nije zabilježen u Rožajama, koje su po prirodnom priraštaju odmah iza Podgorice, sa +200, dok je u glavnom gradu prirodni priraštaj +932, objavio je PVPortal.


Sudski tumači i prevodioci - Nova Varoš\nSudski tumači i prevodioci Nova Varoš\nSudski tumač Nova Varoš - Audio verzija\nU Zlatiborskom okrugu, u jugozapadnom delu Srbije, otprilike na polovini puta između Beograda i Bara, nalazi se planinski gradić Nova Varoš. On je istovremeno i sedište opštine pod istim imenom, a iznad njega je veličanstvena planina Zlatar. Po podacima sa popisa iz 2011. godine, u opštini Nova Varoš živi više od 16 hiljada ljudi i to, otprilike, polovina u samom gradu, a druga polovina u tridesetak seoskih naselja. Ovde su nastanjeni Srbi, Bošnjaci, Muslimani i pripadnici nekoliko drugih etničkih zajednica.\nNova Varoš je nastala polovinom 16. veka, kada je Skender – paša Đenovljanin, putujući iz Bosne prema Carigradu, naredio da se na ovom mestu podigne kasaba, pošto je bio oduševljen lepotom šumovitog zlatarskog predela. Naselje je nazvano Skender – pašina Palanka, raslo je i širilo se, no posle nekog vremena izbio je veliki požar i potpuno ga uništio. Veliki broj stanovnika nije, međutim, želeo da traži novo mesto za život, te su uspostavili novo naselje po imenu Jeni Kasaba, što na srpskom jeziku znači – Nova Varoš. Grad se ubrzano razvijao blagodareći tome što se nalazio na raskrsnici važnih puteva, a dok su mesto oslobađali od Turaka početkom 19. veka, Karađorđevi ustanici su ga nehotice zapalili, pa su se tada mnogi odavde iselili u centralnu Srbiju.\nMožda najvažniji deo istorijske i kulturne baštine ovog kraja predstavljaju crkve, poglavito takozvane crkve brvnare. Najmanja, a pretpostavlja se i najstarija od njih, nalazi se kod Kućana na Murtenici i posvećana je rođenju Presvete Bogorodice.\nNa desetak kilometara od Nove Varoši, na putu prema Zlatiboru i Čajetini, nalazi se najveća evropska nasipna brana, Kokin Brod. Tako je u dolini Uvca stvoreno Zlatarsko jezero, a u okolini se nalaze još dva veštačka jezera – Uvačko i Radoinjsko. Posebnu atrakciju za turiste predstavlja sama reka Uvac sa svojim neverovatnim meandrima i jedinstvenim kanjonom. U ovom rezervatu prirode živi stotinak vrsta ptica, kao i čuveni beloglavi sup, čija je ovdašnja kolonija najveća u celoj Evropi.\nOno čemu Akademija Oxford u svom radu primarno teži jeste pružanje jednakih mogućnosti svim ljudima u našoj zemlji da dobiju kvalitetne usluge prevoda i overe dokumenata, ma u kom kraju Srbije živeli, te da koriste i druge programe koji im mogu, umnogome, olakšati život. Tako i žitelji opštine Nova Varoš mogu, ukoliko to još nisu učinili, da se obuče za rad na računaru ili se dokvalifikuju i prekvalifikuju za obavljanje raznih poslova III ili IV stepena stručnosti. Kursevi stranih jezika, koje takođe nudimo, omogućuju da brzo i lako, uz iskusne i kvalifikovane predavače, naučite jezik koji želite ili koji vam je iz nekog razloga neophodan. Na kraju kursa polaže se završni test i dobija se međunarodno priznat sertifikat. Svi budući studenti i srednjoškolci će, bez problema, položiti prijemne ispite, nakon pohađanja naše pripremne nastave organizovane upravo u tu svrhu.\nŠta vam sve nude prevodioci i sudski tumači Nova Varoš?\nJezički stručnjaci, koji su sastavni deo našeg tima, mogu za vas da prevedu i overe bilo koju vrstu javnih isprava, kao i zvanične dokumentacije, ma koliko zahtevna i komplikovana ona bila. Na jednom mestu, u relativno kratkom roku, a po, svakako, veoma povoljnoj ceni, dobićete overeni prevod celokupne medicinske dokumentacije, kao i one koja se odnosi na različite lekove i preparate. Prevodilac i sudski tumač Nova Varoš će, tako, stručno obraditi uputstva za lekove i karakteristike proizvoda, lekarske nalaze, specifikacije farmaceutskih proizvoda, kao i sve vrste dokumentacije o medicinskim proizvodima.\nPredmet overe, nakon korektno urađenog prevoda, mogu biti i sva dokumenta koja imaju veze sa građevinom, tehnikom ili međunarodnim poslovanjem, a to su, recimo, deklaracije proizvoda, uputstva za rukovanje, građevinski projekti, laboratorijska ispitivanja tehničkih uzoraka, ali i naučni i tehnički patenti, rešenje o osnivanju pravnog lica, revizorski izveštaji, bilansi stanja i uspeha, te statut i osnivački akt preduzeća, izvod iz Agencije za privredne registre, poreski identifikacioni broj (PIB), godišnji izveštaji i sve poslovne odluke. Prevodilac i sudski tumač Nova Varoš prevodi i overava i ulazne i izlazne fakture, kupoprodajne i druge vrste ugovora, kao što su oni o saradnji ili prometu roba i usluga, ali i celokupnu tendersku dokumentaciju, bez koje se, praktično, ne može zamisliti moderno poslovanje.\nMeđunarodni pravni poslovi podrazumevaju zvanično overene prevode svih sudskih presuda i rešenja, dozvole za boravak, raznih izveštaja, pravilnika, ugovora i punomoćja, kao i zahteva za dobijanje vize, licenci, sertifikata i sudskih odluka, kraće rečeno, svih pravnih akata, te su prevodioci i sudski tumači Nova Varoš osposobljeni i za ovakve poslove.\nRadi ostvarivanja određenih prava u nadležnim institucijama pojedinih država, klijentima su potrebni overeni prevodi različitih izjava, potvrda, uverenja ili saglasnosti, pa nam se često obraćaju sa zahtevom da prevedemo, a zatim i overimo potvrdu o slobodnom bračnom stanju, neophodnu za sklapanje braka sa stranim državljaninom, zatim saglasnost o zastupanju, potvrdu o neosuđivanosti, uverenje o nekažnjavanju, kao i potvrdu o redovnom zaposlenju ili onu o stanju na bankovnom računu.\nUkoliko želite da se školujete, usavršavate ili zaposlite u inostranstvu, prevodilac i sudski tumač Nova Varoš može za vas da prevede i overi bilo koji dokument koji se tiče obrazovanja, a uglavnom se traži prepis ocena, uverenje o položenim ispitima, nastavni planovi i programi fakulteta, a uz to i diploma i dodatak diplomi, svedočanstva o završenim razredima osnovne i srednje škole, kao i potvrda o redovnom školovanju ili studiranju.\nNajzad, ne treba izostaviti i brojna lična dokumenta koja, u domenu svoje profesije, obrađuju prevodioci i sudski tumači Nova Varoš, a to su, pre svih, lična karta, vozačka dozvola i pasoš, ali i uverenje o državljanstvu, izvod iz matične knjige rođenih, potvrda o prebivalištu, izvod iz matične knjige venčanih, saobraćajna dozvola, izvod iz matične knjige umrlih, radna dozvola, kao i sva druga pismena koja se odnose isključivo na jednu osobu.\nValjalo bi naglasiti da smo jedna od retkih institucija u kojoj možete dobiti, u poslednje vreme sve traženiji, prevod tekovina Evropske Unije.\nSva pomenuta dokumenta prevodioci i sudski tumači Nova Varoš prevode u okviru neverovatnih 40 jezika koji se govore širom sveta. Najčešće se, naravno, traži prevod na srpski jezik ili, obrnuto, sa srpskog na neki strani, a odmah iza toga su zahtevi za prevodom u okviru engleskog, ruskog, francuskog, nemačkog, španskog, italijanskog, grčkog, turskog, kao i jezika naroda sa kojima smo nekada delili državu – hrvatskog, makedonskog, slovenačkog i bosanskog. Prevodilac i sudski tumač Nova Varoš radi i sa ostalim evropskim jezicima – holandskim, ukrajinskim, poljskim, mađarskim, portugalskim, češkim, bugarskim, slovačkim, rumunskim, te skandinavskim jezicima: finskim, švedskim i norveškim, ali i sa onima koji se koriste van evropskog kontinenta – kineskim, arapskim i japanskim. Posebno mesto u našem stručnom timu pripada stručnjacima za estonski, pakistanski, korejski, hebrejski, romski i persijski jezik, jer je ovaj kadar vrlo redak na području Srbije. Takođe, prevodilac i sudski tumač Nova Varoš može, ako se to od njega traži, da prevede materijale sa ili na jezik koji se više nigde ne govori, latinski, ali koji je i danas prisutan u nekim naučnim oblastima. Svim osobama sa posebnim potrebama, usled smanjenih slušnih i govornih sposobnosti, možemo da ponudimo i prevodioca i sudskog tumača za znakovni jezik.\nPrevod sa stranog na naš jezik ili u suprotnom pravcu je uobičajen u svim prevodilačkim centrima, ali ono što naše stručnjake izdvaja od ostalih jeste neposredan prevod sa jednog na drugi strani jezik. Naime, prevodioci i sudski tumači Nova Varoš su dovoljno kvalifikovani i obrazovani da mogu jedan dokument izdat u inostranstvu, na nekom stranom jeziku, da odmah prevedu na drugi strani jezik koji klijent traži, a da ne moraju u međuvremenu da njegov sadržaj prebacuju na naš maternji jezik. Korist koju sve naše stranke imaju od ovakvog metoda rada ogleda se u znatno kraćem vremenu potrebnom da se prevod završi, ali i u manjim novčanim ulaganjima u ovaj posao.\nNeretko nas klijenti pitaju da li je moguće u našem centru izvršiti samo overu dokumenta koji nisu preveli naši stručnjaci, već neko drugo stručno lice. Odgovor je, svakako, potvrdan, a ono što zainteresovani klijent treba u tu svrhu da uradi je da nam, pored prevoda, dostavi i originalni dokument, kako bi prevodilac i sudski tumač Nova Varoš mogao da sprovede zakonsku proceduru predviđenu za overu zvaničnih spisa. Da pojasnimo, pre nego što na prevod stavi svoj pečat i time ga učini zakonski i pravno validnim, on je dužan da ga detaljno uporedi sa izvornim materijalom, kako bi se uverio da među njima nema razlika.\nU slučaju da vaš prevod nije adekvatno urađen ili vi sami procenjujete da bi nešto u njemu trebalo izmeniti i popraviti, nemojte se brinuti, pošto imamo rešenje i za ovu spornu situaciju! Lektori i korektori, koji su takođe nezaobilazni deo našeg stručnog tima, uradiće, na vaš zahtev, redakturu kompletnog teksta i doterati ga do savršenstva, tako da će biti potpuno spreman za upoređivanje sa originalom koje prevodilac i sudski tumač Nova Varoš treba da sprovede.\nJoš jednom naglašavamo da svi naši stručnjaci imaju diplomu određenog smera Filološkog fakulteta, a u velikom broju slučajeva u pitanju su i izvorni govornici određenog jezika. Svi oni perfektno vladaju pravnom i zakonskom terminologijom potrebnom za prevod zvanične dokumentacije, a pre stupanja na dužnost, bili su obavezni da pred članovima državne institucije polože zakletvu kojom se obavezuju da će u poslu poštovati sve važeće propise, a iznad svega, privatnost svojih klijenata, te da će dostupni materijal zaštititi od bilo kakve zloupotrebe. Sve ovo vam može biti garancija da će podaci iz vaših dokumenata biti bezuslovno čuvani i da ćete biti veoma zadovoljni uslugom naših jezičkih profesionalaca, pa ćete nam se, zasigurno, uvek ponovo obraćati kada su poslovi prevoda i overe u pitanju.\nNačin rada prevodilaca i sudskih tumača Nova Varoš\nZašto je uopšte potrebno imati overen prevod nekog dokumenta? Odgovor je vrlo jednostavan. Zapravo se radi o tome da nijedna međunarodna institucija neće prihvatiti prevod materijala, ma koliko savršen on bio, ukoliko se na njemu ne nalazi pečat ovlašćenog sudskog tumača. Upravo on predstavlja garanciju da je prevedeni dokument prekontrolisalo neko stručno lice, a zatim ga i pažljivo i sistematično uporedilo sa originalom, te ustanovilo da među njima nema očiglednih razlika ni u sadržaju, ali ni u pravnoj terminologiji ili stilu kojim su pisana. Pečat i potpis sudskog tumača su znak da je prevedena verzija dokumenta potpuno isto što i originalna i da, na taj način, može zauzeti njeno mesto u međunarodnom pravnom, poslovnom i svakom drugom legalnom prometu.\nBudući da overa prevoda ne može biti izvršena bez prethodnog poređenja sa originalom , molimo vas da nam na uvid dostavite izvorna dokumenta koja treba da prevedemo i overimo ili, u krajnjem slučaju, njihove kopije koje su, na pravno propisan način, overene u nadležnoj službi. Ukoliko želite, materijale možete lično predati koordinatoru u našoj poslovnici ili nam ih možete poslati na adresu iste preporučanom poštanskom pošiljkom ili posredstvom odabrane kurirske službe. Ponekad se, međutim susrećemo sa situacijama da je neophodno što pre dostaviti dokumenta našim prevodiocima jer se zahteva da uradimo hitan prevod materijala, u izuzetno kratkom roku. Najbrži način da se to učini jeste slanje skeniranih spisa na naš mejl, ali ovo svakako, neće biti dovoljno za obavljanje celog posla, pošto nam morate naknadno doneti ili poslati i originale koji su nezaobilazni u procesu overe.\nNe bi bilo loše i da prilikom donošenja ili slanja materijala naznačite kako biste želeli da ih preuzmete po završetku posla. Mi vam nudimo da ih sami dođete po njih u našu filijalu ili da vam ih pošaljemo na određenu adresu i to preporučeno preko Pošte Srbije ili kurirskom službom sa kojom sarađujemo. U ovom drugom slučaju, osim cene overe i prevoda, bićete obavezni da snosite i troškove dostave i to prema važećem cenovniku službe koja to bude obavila.\nSve što vas interesuje, a tiče se cena naših usluga, možete videti u zvaničnom cenovniku Akademije Oxford, dostupnom na našem sajtu ili se o tome raspitajte kod naših ovlašćenih predstavnika.\nPrevodioci i sudski tumači Nova Varoš će, ukoliko su ispunjeni predviđeni uslovi, overiti bilo koji dokument koji vi tražite, ali morate da znate da za neke od njih ova overa neće biti dovoljna. Naime, da bi se uvrstila u međunarodni pravni saobraćaj, za pojedine zvanične spise i javne isprave neophodna je i overe takozvanim haškim Apostille pečatom. Ovu vrstu potvrde izdaje teritorijalno nadležni sud i prevodioci i sudski tumači Nova Varoš će vas rado uputiti na službu koja će vam dati validne informacije, budući da oni nisu obavezni da budu upoznati sa svim finesama apostiliranja dokumenata.\nNakon stavljanja Apostille pečata, prevedeni materijal postaje validan u svim državama koje su potpisale hašku Konvenciju i za njega se ne traži nikakva dalja legalizacija. Valja, međutim, da znate da, pre svega, Apostille pečat nije potreban za sva dokumenta, kao i da se u nekim slučajevima on stavlja samo na prevedenu verziju, a ponekad i na prevod i na original. Osim toga, ima situacija kada zakon propisuje da se uradi i prevod samog sadražaja pečata.\nKako su za Apostille overu u Republici Srbiji nadležni osnovni sudovi, molimo vas da se u nekoj instituciji ovog tipa blagovremeno raspitate o svim detaljima, kako biste i sebe, a i druge, poštedeli nepotrebnih komplikacija i završili posao na vreme.\nU Novoj Varoši, u Karađorđevoj ulici bb, nalazi se Sudska jedinica, u sklopu Osnovnog suda u Prijepolju, u čijoj nadležnoj službi svi žitelji ovog kraja mogu dobiti informacije o apostiliranju dokumenata namenjenih međunarodnoj upotrebi. Broj telefona pravne sližbe u Novoj Varoši je 033-61-583, a nije zgoreg da kažemo i to da se zgrada Osnovnog suda u Prijepolju nalazi u Valterovoj ulici broj 171.\nVerujemo da smo, ovim podužim tekstom, pojasnili većinu detalja koji se tiču naših usluga i načina rada. Ipak, u slučaju da još nešto želite da pitate, bez ustezanja nas kontaktirajte a, ukoliko se pokaže neophodnim, zakazaćemo vam i besplatnu konsultaciju u našem predstavništvu.\nKategorije prevoda za Nova Varoš\nIzračunajte okvirnu cenu prevoda za Novu Varoš\nSpisak sudskih tumača za grad Nova Varoš\nCenovnik prevodilačkih usluga sudskih tumača za grad Nova Varoš\nSudski tumači i prevodioci u Novoj Varoši\nAkademija Oxford Nova Varoš\nSolunskih Boraca bb, 31320 Nova Varoš


Špekulant iz Valjeva osumnjičen da je kriv za nestašicu šećera | Luftika\nVeštačku nestašicu šećera u Srbiji izazvala je firma „King Komerc“ iz Valjeva koja se bavi trgovinom na veliko šećerom, čokoladom i slatkišima, pišu mediji a prenosi Nova.rs.\nPrema saznanjima Kurira vlasnik ove firme je Goran Omerović (47).\nPodsetimo, državni sekretar Ministarstva trgovine Uroš Kandić rekao je juče da je nestašicu šećera izazvao jedan veletrgovac, špekulant iz Kolubarskog okruga koji nije puštao šećer u prodaju.\nKandić je naveo i da je zajedničkom akcijom tržišne i poreske inspekcije, policije i drugih državnih organa utvrđeno da je kod njega na lageru uskladišteno 2.000 tona šećera u pakovanju od jednog kilograma, kako i da je njegova firma kod proizvođača imala još oko 30.000 tona šećera, što je, kako je naveo, desetina ukupne proizvodnje u Srbiji na godišnjem nivou.\nIzvor Kurira koji je uključen u istragu u vezi sa nestašicom šećera potvrdio je listu da je u ovom slučaju reč o firmi „King Komerc“ iz Valjeva.\n– Policijski i inspekcijski organi su i dalje tamo, prikupljaju informacije i utvrđiju sve činjenice radi pokretanja daljeg postupka – rekao je on.\n– „King Komerc“ je nastao iz malog porodičnog biznisa – samostalne trgovinske radnje porodice Omerović osnovane daleke 1982. godine. Ranih devedesetih godina firmu postepeno nastavlja da razvija Goran Omerović, preuzimajući vodeću ulogu od oca.\nU teškim ekonomskim uslovima firma je rasla laganim, ali sigurnim koracima, da bi u uslovima tržišne ekonomije iskoristila višegodišnje iskustvo i postala lider u trgovini kristal šećerom i jestivim rafinisanim suncokretovim uljem – navedeno je na sajtu te kompanije.\nVučić je tada rekao i da će se BIA i državni organi baviti ovim slučajem, a građani će imati šećera, soli, brašna, ulja…\nKako su Vučićevi dramski uzdasi i izdasi doveli građane u predratno stanje svesti\nVučić počeo da širi paniku, pa sad poziva građane da ne nasedaju na vesti o nestašici


Kadirov: Demokrata sam milijardu posto - 23.02.2016, Sputnik Srbija\nKadirov: Demokrata sam milijardu posto\nRamzan Kadirov je izjavio da se smatra hiljadu odsto većim demokratom od onih koji su dobili Nobelovu nagradu, a krivi su za ubijanje ljudi u više država u svetu. 23.02.2016, Sputnik Srbija\nvesti, svet, čečenija, ramzan kadirov\n11:03 23.02.2016 (Osveženo: 11:11 23.02.2016)\n© Sputnik / Said Carnaev / Uđi u foto-galerijuRamzan Kadirov, lider Čečenske Republike\nRamzan Kadirov je izjavio da se smatra hiljadu odsto većim demokratom od onih koji su dobili Nobelovu nagradu, a krivi su za ubijanje ljudi u više država u svetu.\nKadirov želi da otkupi fudbalera koji je pokazao majicu sa Putinom\n22 Februar 2016, 15:07\nLider Čečenije Ramzan Kadirov u programu „Ruske službe novosti“ izjavio je da demokrate koje su dobile Nobelovu nagradu ubijaju milione ljudi, navodeći kao primer Siriju, Libiju, Egipat, Ukrajinu i Gruziju.\nOn je takođe naveo primer Avganistana, saopštivši da je tamo poginulo dva i po miliona ljudi, dok se na tom području nalaze stotine hiljada američkih vojnika.\n„Zašto oni ne okončavaju ratove“, postavio je pitanje Kadirov.\nZimske radosti: Kadirov na sankanju\n21 Januar 2016, 13:54\nOn je dodao da sve nagrade koje im daju treba dati njemu jer je on „milijardu posto veći demokrata“. Kadirov je objasnio da pitanje „gde je demokratija“ treba postaviti narodu, a on zna šta želi njegov narod i ne razume ljude koji krše mir. On je naveo da nije devojka da ga neko voli ili ne voli, ali kaže: „Moraju me poštovati, jer ja ne grešim“.\nLider Čečenije je izjavio da smatra predsednika Rusije Vladimira Putina glavnim i jedinim zaštitnikom.\n„U Rusiji je najvažniji i jedini zaštitnik naš predsednik, vrhovni komandant jer na njemu leži odgovornost za zaštitu države i stanovnika“, izjavio je Kadirov.


Sve o "gorilama" u GSP: Mogu li da vam uzmu ličnu kartu\nSve o „gorilama“ u GSP: Mogu li da vam uzmu ličnu kartu\nDruštvo Autor:Danilo Savić06. jul. 202116:52 > 17:25\nGoran Vesić najavio je jutros da obezbeđenje u javnom prevozu nema pravo da legitimiše putnike, te da je to nemoguće izvesti. Iz Beogradskog centra za bezbednosnu politiku (BCBP) poručuju da obezbeđenje putnicima ima pravo da traži ličnu kartu, ali da ne sme da im nasilno oduzme ovaj dokument, niti da primeni prekomernu silu kako bi izbacili putnike iz autobusa koji nemaju kartu.\nZamenik gradonačelnika Beograda Goran Vesić izjavio je jutros da obezbeđenje u javnom prevozu koje će ići sa kontrolorima nema pravo da legitimiše građane, to je, kako je on rekao, „nemoguće“.\nPredrag Petrović iz Beogradskog centra za bezbednosnu politiku rekao je za Nova.rs da je neobično da se angažuje privatno obezbeđenje koje bi štitilo radnike u prevozu.\n„Kada je reč o nadležnostima ono može da obezbeđuje imovinu, poslovanje i radnike. To je dosta široko postavljeno i u tom smislu oni mogu da štite kontrolore i poslovanje. Ali veliko je pitanje šta se njihovih angažovanjem želi postići i da će to izazvati štetne posledice, pre neko koristi. Ipak, kada je reč o pravnim regulativama i posledicama, oni imaju zakonska ovlašćenja“, rekao je Petrović za Nova.rs.\nOn ističe da obezbeđenje ima ingerencije, odnosno ovlašćenja da od putnika traži kartu, ali da nema pravo da je „nasilno uzme od putnika“.\n„Obezbeđenje ne može da vas natera da im vi date kartu. Mogu da vam traže kartu, naravno, jer je to uslov da biste vi ušli u autobus. Bitno je reći da oni zajedno sa kontrolorima mogu da vam traže kartu i da vas eventualno zamole da napustite prevoz. Takođe, smeju da se pozovu taj član Zakona o privatnom obezbeđenju i da vas praktično nasilno izbace iz prevoza, ali se tu postavlja pitanje da li je fizička snaga srazmerna tom cilju“, objasnio je Petrović.\nPetrović ističe da nije jasno kako će ovo delovati na putnike, ali veruje da će ovo proizvesti kontra efekte.\n„Definitivno da postoje i drugi problemi u naplati karata, pa nisam siguran da će ovo rešiti neke probleme. Opet kažem, oni će tumatičiti tu odredbu o pasivnom otporu pa će izbaciti ljude iz prevoza. Sa druge strane, ne mogu vam nasilno uzeti ličnu kartu, na to treba skrenuti pažnju“, zaključio je Petrović.\nIz kompanije Kentkart rekli su da su potpisali ugovor sa firmom Profi Team Plus iz Beograda da do 30 licenciranih radnika obezbeđenja ove kompanije biti raspoređeno na terenu.\nNjihov primarni zadatak će biti preventivno delovanje u smislu izbegavanja sukoba u poslovima kontrole karata – voznih isprava, kao i zaštite poslovanja kako kompanije Kentkart, tako i poslovanja Grada Beograda“, naveli su iz kompanije Kentkart.\nBonus video: Sa Beograđanima smo vežbali novohrvatski govor\nBCBPGoran VesićGorile u GSPgsplična kartaprevoz


I dalje veliki broj preminulih od posledica korona virusa u Srbiji GracanicaOnline.Info\nI dalje veliki broj preminulih od posledica korona virusa u Srbiji\n4. novembra 2021. 1 min read\nJoš 64 osobe su preminule od posledica korona virusa u poslednja 24 časa u Srbiji, a od 22.552 testirana uzorka je registrovano 6.126 novoobolelih osoba, saopšteno je na sajtu Ministarstva zdravlja Srbije covid19.rs.\nNa bolničkom lečenju se nalazi 6.767, a na respiratorima još 277 pacijenata. Od početka epidemije, u Srbiji je testirano 6.403.925 uzoraka, registrovano je 1.168.608 osoba zaraženih korona virusom, od kojih su od COVIDA-19 preminule 10.203 osobe.\nNema preminulih u poslednja 24 sata od COVIDA-19 u albanskim sredinama na Kosovu, saopštilo je Ministarstvo zdravlja Kosova. Od 1.707 testirana uzorka je registrovano 14 novih slučajeva zaraze, a u istom periodu je izlečeno 16 pacijenata.\nOd početka epidemije, u albanskim sredinama na Kosovu su testirana 1.276.253 uzorka, registrovane su 160.823 zaražene osobe, od kojih je 2.978 ljudi preminulo, dok su trenutno 443 aktivna slučaja zaraze.\nPrevious U srpskim sredinama 75 novozaraženih korona virusom\nNext U Srbiji 68 žrtava COVIDA-19, u albanskim sredinama na KiM nema preminulih\n5. decembra 2021., 03:22


Nekompetentno i uvredljivo - Vesna Miletić - Peščanik\nTekst Mijata Lakićevića „Bauk amerikanizma“ objavljen 27.2.2016. godine na portalu Peščanik predstavlja uvredu za srpsku nauku i naučnike. Reč je o neprihvatljivoj generalizaciji nauke u Srbiji, paušalnim ocenama kvaliteta nauke od strane nekompetentnog pojedinca i otvorenom ismevanju domaćih naučnika. Tekst deluje kao čaršijsko prepričavanje i ogovaranje, a ne ozbiljna analiza određene pojave i ne doprinosi bilo čemu osim urušavanju ugleda Peščanika. Osim toga, autor se nije potrudio da kroz refrence približi čitaocu o čemu tačno piše da bi zainteresovani čitalac mogao kritički da sagleda ovaj tekst.\nU centru zbivanja je apel nastavnika i saradnika Filozofskog fakulteta povodom predložene kategorizacije naučnih časopisa od strane Ministarstva prosvete, nauke i tehnološkog razvoja. Potpisnici apela predlažu drugačiji pristup društvenim i humanističkim naukama od onoga koji zastupa Ministarstvo. Iz dnevnih novina se može saznati da su se i određena odeljenja SANU pridružila ovom apelu. Da Ministarstvo radi svoj posao, predlog pravilnika bi se odavno našao u javnoj raspravi kao deo priprema za novi projektni ciklus koji kasni više od godinu dana. Svi relevantni faktori iz akademske zajednice, kompetentni za određenu oblast, uputili bi obrazložene sugestije koje bi Ministarstvo prihvatilo ili odbilo, opet uz adekvatno obrazloženje. Kako Ministarstvo ovde nije omogućilo akademskoj zajednici da se na adekvatan način izjasni o predlogu pravilnika, istraživači iz društvenih i humanističkih nauka uputili su Ministarstvu stručni apel. Treba uočiti nekoliko bitnih detalja u apelu i reakcijama na njega.\nKako to obično kod nas biva, mediji željni senzacija, u ovom slučaju dnevni list Politika, prilagodila je apel i stavila ga u sopstvenu službu antiameričke politike. Ovde nije reč o „uspostavljanju američkog monopola nad srpskom naukom“ niti o „amerikanizaciji srpske nauke“ kako to Sandra Gucijan tumači na stranicama Politike, a potonju ideju prihvata i Mijat Lakićević. Radi se o neshvatanju specifičnosti cele jedne naučne grupacije.\nČak i površnim čitanjem uočava se da se apel odnosi na društveno-humanističke nauke u celini, a posebno nauke „koje se bave proučavanjem društva, kulture i identiteta stanovnika ove države“, odnosno „nacionalne nauke na srpskom jeziku i jezicima nacionalnih manjina“. Apel je stručan, a ne nacionalistički dopis Ministarstvu, pa je teza o “patriotskim snagama” neumesna, osim ako se ne misli na novinarku Politike u odbrani srpske nauke. Apel objektivnom čitaocu pruža dovoljno naučnih i stručnih argumenata u prilog tezama koje su u njemu iznete. I prosečnom građaninu ove države je jasno da njegov nacionalni i kulturni identitet, upakovan čak i u izvanredan naučni rad, može biti neinteresantan časopisu koji se bavi nacionalnim i kulturnim identitetima prekookeanskih etničkih grupa. Istraživači iz društvenih i humanističkih nauka ukazuju na potrebu da se u kategorizaciju uvrsti i lista časopisa sa evropskog naučnog prostora, kao dodatak predloženim „američkim“ listama. ERIH lista koju predlažu potpisnici apela ima potrebnu naučnu težinu da bi se sprečilo „burazersko“ publikovanje i obezbedio naučni kvalitet iza koga stoji Evropska naučna fondacija (European Science Foundation). Ministarstvo sa svoje strane nije dalo adekvatno naučno-stručno obrazloženje za izostavljanje ERIH liste iz kategorizacije niti opovrglo kvalitet ove liste.\nPotpisnici apela ukazuju i na druge sporne aspekte vrednovanja naučnog rada u društvenim i humanističkim naukama, koje upravo zbog svojih specifičnosti zahtevaju poseban pristup u odnosu na prirodno-matematičke i medicinske nauke. Predložena kategorizacija časopisa od strane Ministarstva deluje pre kao nedovoljno promišljeno rešenje za oblast društvenih i humanističkih nauka, nego kao put za unapređenje kvaliteta ovih nauka. Bez dijaloga akademske zajednice i nadležnog Ministarstva ne može se postići konsenzus o vrednovanju naučnog rada u društveno-humanističkim naukama. Čak i ako su „američke“ liste sa svojim multinacionalnim časopisima kvalitetnije od „evropske“ nije li pošteno sagledati u kakvim uslovima radi srpska nauka? Da li su ti uslovi takvi da nas jedino može zadovoljiti vrhunski svetski nivo kome čak ni jedna Evropa nije dorasla sa svojom listom? Možda bi se u tom dijalogu našlo i neko drugo, još bolje rešenje za vrednovanje naučnog rada u društveno-humanističkim naukama.\nIstina je da u srpskoj nauci postoje primeri kršenja principa akademske čestitosti, no to nije naš ekskluzivitet. Pojedini vodeći naučni časopisi na primer uslovljavaju autore da moraju citirati radove iz tih časopisa da bi im rad bio prihvaćen.1 Tako se na jedan neetički način doprinosi uticajnosti časopisa u nauci.\nIstina je i da ima nezasluženih titula, pozicija i radova u srpskoj akademskoj zajednici. Ima i plagijata i kupljenih diploma političara koje akademska zajednica toleriše. Međutim, svesti celokupnu srpsku nauku na „burazerski“ skup koji funkcioniše po principu „ja tebi ti meni“ uvreda je za sve one poštene naučnike koji stvaraju funkcionalno znanje i vrednost i srpsku nauku podižu na svetski nivo. Sve to čine uprkos Ministarstvu koje još nije raspisalo konkurs za novi projektni ciklus. I uprkos novinarima koji nekritičkim i neargumentovanim pristupom i onaj preostali kvalitet guraju u palanačko blato.\nIli što bi Mijat Lakićević rekao „po principu ja tebi (referencu) ti meni (dve) i da nas bog vidi“


Pozivamo vas da u četvrtak 30. i petak 31. januara ispratite radnu posetu Zorana Stankovića, predsednika Koordinacionog tela opštinama Bujanovac i Preševo.\nPlanirane aktivnosti za četvrtak 30. januar (Bujanovac):\nu 11 časova u prostorijama Nacionalnog saveta Albanaca, Zoran Stanković, predsednik Koordinacionog tela za opština Preševo, Bujanovac i Medveđu, Suzana Paunović, direktorka Kancelarije za ljudska i manjinska prava sastaće se sa Galipom Bećirijem, predsednikom Nacionalnog saveta Albanaca.\nNakon sastanka u 11 časova i 45 minuta predviđene su izjave za medije.\nu 13 časova u velikoj sali Doma kulture u Bujanovcu biće održana tribina pod nazivom „Srbija na putu ka Evropskoj uniji“. Učesnici tribine biće: Zoran Stanković, predsednik Koordinacionog tela, Majkl Devenport, šef delegacije EU u Srbiji, Suzana Paunović, direktorka Kancelarije za ljudska i manjinska prava, Srđan Majstorović, zamenik direktora Kancelarije za evropske integracije, Nagip Arifi, predsednik opštine Bujanovac, Galip Bećiri, predsednik Nacionalnog saveta Alabanaca, Nenad Banović, predsednik Komisije za praćenje beviznog režima i Kenan Rašitović, predsednik organizacije „Omladinski forum za edukaciju Roma“. Učešće na tribini uzeće i zainteresovana javnost.\nu 14 časova i 45 minuta predivđene su izjave za medije\nPlanirane aktivnosti za petak 31. januar (Preševo):\nu 12 i 15 minuta sastanak Zorana Stankovića, predsednika Koordinacionog tela, Majkla Deveporta, šefa delegacije EU u Srbiji sa predsednikom opštine Preševo, Ragmijem Mustafom.\nu 13 časova planirana je poseta vanbolničkom porodilištu. Vanbolničko porodilište obići će predsednik opštine Preševo Ragmi Mustafa, šef delegacije EU u Srbiji, Majkl Devenport, ministarka zdravlja Slavica Đukić-Dejanović, predsednik Koordinacionog tela Vlade Republike Srbije za opštine Preševo, Bujanovac i Medveđa, Zoran Stanković.\nu 14 časova izjave za medije u vanbolničkom porodilištu


Press Online :: Biznis :: Uticaj agrobiznis sektora na ekonomiju Srbije, regiona i EU\nUticaj agrobiznis sektora na ekonomiju Srbije, regiona i EU\nU Beogradu je danas otvorena dvodnevna međunarodna konferencija o prehrambenoj industriji čiji je cilj podsticanje investicija, saradnje u regionu i prema trećim tržitima, kao i razvoj biznis sektora i drutva\nNa konferenciji, organizovanoj u saradnji sa Evropskom bankom za obnovu i razvoj, učestvovaće najznačajniji regionalni predstavnici prehrambene industrije, maloprodaje, finansijskog i državnog sektora. Poslovni lideri iz zemlje i sveta razgovaraće o stanju u poljoprivredi, ali i generalno o uticaju krize u EU na poslovanje u regionu.\nTreću po redu konferenciju "FMCG&Retail Arena 2012" organizuju Infoarena i Evropska banka za obnovu i razvoj (EBRD) uz generalno partnerstvo kompanije "Studen&Co Holding". Taj skup je ove godine po prvi put organizovan u Beogradu, nakon što je dve uzastopne godine održan u Zagrebu. Generalni direktor Infoarena grupe Tomislav Gavaci istakao je da je skup okupio 150 učesnika, predstavnika prehrambene industrije iz celog regiona.\nCilj organizovanja konferencije, u saradnji sa EBRD koja je najveći kreditor i investitor u regionu, je podsticanje investicija, saradnje u regionu i prema trećim tržištima, kao i razvoj biznis sektora i društva naglasio je on. Viši bankar Agrobiznis tima EBRD Miljan Ždrale takođe je ukazao na neophodnost adekvatne regionalne saradnje na svim nivoima kako bi odgovorili na postojeće izazove. On je dodao da će učesnici pokušati da daju odgovore na ključna pitanja koja nas i dalje muče, jer i dalje traje prolongirana kriza koja je pristuna već tri, četiri godine, a prema prognozama region jugoistočne Evrope će se oporavljati sporije od ostalih.\nŽdrale je kazao da EBRD na ovaj region gleda kao na region sa puno izazova, ali i strateški za samu instituciju i EU. Predsednik Uprave i vlasnik MK grupe Miodrag Kostić rekao je da su mu zahtevi EBRD pre 10 godina izgledali previše komplikovani, administrativni i birokratizovani, žžali kada se naviknete, shvatite da je ta procedura put kojim treba ići. "Proći kroz tu proceduru danas je mnogo lakše, od kad smo klijenti EBRD, mnoge stvari nam idu lakše, a vrata dugih institucija i banaka nam se lakše otvaraju",naglasio je Kostić.\nPanelisti će razgovarati i o tome kako će izgledati regionalno nadmetanje ulaskom Hrvatske u EU, šta donosi ubrzana liberalizacija uvoza EU poljoprivrednih proizvoda u Srbiju, kako da se region jugoistočne Evrope bolje pozicionira iz perspektive investitora... Prvi okrugli sto biće na temu "Kriza kao da ne posustaje - šta dalje?", a učestvovaće predsednik Upravnog odbora Hipo banke Vladimir Čupić,član savetodavne grupe "Od tranzicije ka tranziciji" EBRD Božidar Đelić, predstavnik EBRD Piter Sanfi i većinski vlasnik Atlantik grupe Emil Tedeski.\nZa sutra je najavljeno učešće šefa delegacije EU u Srbiji Vensana Dežera, potpredsednice Delta Holdinga Jelene Krstović,vlasnika i izvršnog direktora "Nektara" Bojana Raduna, kao i predstavnika "Podravke", "Agrokora", "Monsanta"...


KM: Napadnut Srbin, traga se za osumnjičenima\nKosovskoj policiji prijavljeno je da su četiri nepoznate osobe albanske nacionalnosti u noći između 31. januara i 1. februara fizički napale Srbina M. M. (1986) u ulici Knjaza Miloša u Severnoj Mitrovici, potvrdio je za KoSSev portparol Kosovske policije za region Sever poručnik Branislav Radović.\nPrema prijavi, do napada je došlo oko 22:00 u petak, dok je policija nakon ponoći dobila obaveštenje iz mitrovičkog KBC da se kod njih nalazi osoba sa povredama zadobijenim najverovatnije u tuči.\nRadović navodi da je povređeni Srbin bio u vidno pijanom stanju te da je usmeno naveo da je napadnut tupim predmetom u ulici Knjaza Miloša u blizini istočnog mosta od strane četiri osobe albanske nacionalnosti starosti 18-19 godina.\nPovređeni je operisan a prema navodima doktora reč je o teškim telesnim povredama opasnim po život.\nPolicija nije uspela da pronađe eventualne svedoke. Dežurni tužilac je delo okarakterisao kao teške telesne povrede, istraga je u toku.\nTeška krađa u Zvečanu\nU selu Joševik u Zvečanu juče se sa druge strane dogodila teška krađa.\nKako je Srbin iz ovog sela prijavio policiji, nepoznati osumnjičeni je silom ušao u njegovu kuću prilikom čega mu je ukrao jednu pušku i novac.


Općina Centar nastavlja pomoć održivom povratku - Index.ba\nOpćina Centar nastavlja pomoć održivom povratku\nNačelnik Općine Centar Nedžad Ajnadžić je sa predsjednikom izvršnog odbora Medžlisa islamske zajednice Rogatica Ibrahimom Osmanovićem potpisao ugovor o dodjeli finansijskih sredstava za sufinansiranje realizacije projekta izgradnje šehidskih spomen-obilježja u džematima Kukavice i Vragolovi, Općina Rogatica u svrhu podrške održivom povratku.\nZa pomenutu namjenu Općina Centar je iz svog budžeta izdvojila 9.000 maraka.Naime, središnja sarajevska Općina godinama unazad izdvaja značajna finansijska sredstva za pomoć Programu održivog povratka općinama, nevladinim organizacijama i pojedincima za sufinansiranje rješavanja infrastrukturnih problema povratnika i obnovu vjerskih objekata, te pojedincima povratnicima za sanaciju stambenih jedinica, pomoćnih objekata ili nabavku opreme i materijala za poljoprivredu.\n-Na ovaj način želimo povratnicima omogućiti stvaranje što ugodnijeg ambijenta za život. U skladu sa potpisanim ugovorom imate obavezu da nas obavijestite o namjenskom utrošku sredstava, istakao je Ajnadžić.\nZa pomoć Programu održivog povratka obezbijeđena su sredstva u budžetu Općine Centar za 2018. godinu i dodjeljuju se na osnovu Pravilnika o utvrđivanju uslova, kriterija i postupka za odabir korisnika i raspodjelu novčanih sredstava za pomoć općinama, nevladinim organizacijama i pojedincima u svrhu održivog povratka, a prednost imaju povratnici sa područja općine Centar.\nPrethodni članakŠarović: SAD omogućile BiH novo produženje povlaštenog uvoza u tu zemlju\nNaredni članakNovo na tržištu: Tops Ananas – najslađi okus ljeta!


Lažno se predstavljali u ime Čelika i slali prijeteće poruke – Centralna.ba\nNaveli su da se ograđuju od svih lica koja se lažno predstavljaju u ime kluba, te koja šalju prijeteće poruke i vrše pritisak na menadžment kompanije Arcelor Mittal d.o.o. Zenica kao bi navedena kompanija pristupila sponzorstvu kluba.\n“Ovim putem rukovodstvo NK Čelik Zenica se ograđuje od svih lica koja se lažno predstavljaju u ime kluba, te šalju prijeteće poruke i vrše pritisak na menadžment kompanije Arcelor Mittal d.o.o. Zenica kako bi navedena kompanija pristupila sponzorstvu kluba.\nKao i sa svakim potencijalnim partnerom, lica koja mogu predstavljati klub su članovi Upravnog odbora i menadžmenta čija imena i prezimena su javno dostupna na ovom linku. Izuzetno, klub može ovlastiti svoje volontere za pregovore, ali politika kluba je da s velikim kompanijama pregovore vrše isključivo članovi Upravnog odbora i menadžmenta.\nKlub sa svakim potencijalnim partnerom želi uspostaviti zdrave odnose i temelje za kvalitetnu saradnju, a lažno predstavljanje u ime kluba od strane pojedinih lica koja nisu ovlaštena za pregovore sa sponzorima i ostalim partnerima, te prijeteće poruke svakako nisu put kojim želimo da klub ide i akvizira nove partnere.\nRukovodstvo NK Čelik Zenica će vrlo rado saslušati svaki prijedlog i prihvatiti konstruktivnu kritiku za način vođenja kluba, međutim ovakvim radnjama pojedinci zapravo samo nanose štetu klubu kojeg navodno vole, te nas usporavaju u namjerama da zajednički stvorimo bolji, jači, stabilniji i uspješniji Čelik“, stoji u saopštenju.\nZeničani se takmiče u Drugoj ligi FBiH grupa Centar i nalaze se na trećem mjestu.


Branioci Srba tvrde da su im uskraćeni podaci iz istrage o Ivanoviću\nJanuar 29, 2019 14:26\nBranioci Srba, koji su krajem novembra uhapšeni po nalogu prištinskog tužilaštva u istrazi za ubistvo Olivera Ivanovića, nisu zadovoljni tokom istrage, jer im, kako tvrde, nije omogućen uvid u spise predmeta, niti su upoznati za koje se to konkretne radnje njihovi klijenti terete.\nAdvokat Dejan Vasić koji brani Dragišu Markovića, kaže da je još u decembru podneo zahtev tužilaštvu da ga obavesti o vremenu i mestu sprovođenja istražnih radnji i dozvoli uvid u spise predmeta koji se odnose na njegovog branjenika.\n"Tužilaštvo do danas to nije uradilo. Smatram da deo istrage koji se odnosi na mog branjenika ne bi trebalo da bude skriven, s obzirom da se on ne tereti da je direktno učestvovao niti pomagao u ubistvu Olivera Ivanovića", naveo je Vasić.\nAdvokat je potvrdio da Markovića u pritvoru u Podujeva, redovno posećuju i on i porodica.\nMarković, koji je pripadnik KPS, je osumnjičen za krivično delo odavanje službene tajne jer je navodno viđen na mestu ubistvu kako priča mobilnim telefonom.\nAdvokat Negovan Šaranović koji brani Nedeljka Spasojevića, takođe pripadnika KPS, kaže za Tanjug da njegov branjenik još nije ispitan pred prištinskim tužilaštvom povodom krivičnih dela za koja se tereti, niti su (obojica) upoznati sa činjeničnim opisnom radnji krivičnih dela za koja se tereti.\nNjegov branilac kaže da tužilaštvo do sada nije kontaktiralo ni njega niti Spasojevića povodom krivičnog postupka koji je u toku i da je pritvor "jedino o čemu se raspravlja, a za to kako tvrdi nema argumentovanih dokaza". Krivičnu prijavu nije dobio, niti neki dokument tužilaštva koji se tiče istražnog postupka. Upoznat je samo sa rešenjima suda o određivanju i produženju pritvora.\nTreći osumnjičeni u ovoj istrazi, Marko Rošić, nedavno je otkazao pumonoćje sprskim advokatima i angažovao advokata Albanca. Za Rošića mediji pišu da je poznat u Kosovskoj Mitrovici kao navijač Partizana.\nSva trojica se nalaze u pritvoru u Podujevu koji im je određen 24. novembra 2018.\nPritvor im je u međuvremenu produžen i može da traje do 23. februara, kada će sud ponovo razmotriti da li i dalje stoje razlozi za produženje pritvora.\nOsnovni sud u Prištini je prema pisanju tamošnjih medija, 24. januara izdao nalog za hapšenje potpredsednika stranke kosovskih Srba Srpska lista Milana Radoičića, čije je hapšenje bilo pokušano u istoj akciji krajem novembra kada su pohapšena druga trojica. Radoičić je u međuvremenu ispitan u Beogradu.\nOliver Ivanović je ubijen 16. januara 2018. godine ispred ulaza u sedište svoje stranke u Kosovskoj Mitrovici.\nubistvo Olivera IvanovićaistragaPrištinauhapšeni SrbiDejan Vasić\n'Sirano' oduševio publiku u Zvečanu 23\nSpecijalni sud za zločine OVK, stižu optužnice 36\nVeliki rat na Kosovu i Metohiji 1914 - 1918. JEDINI PUT 12\nNastavlja se uspešna saradnja Kliničko bolničkog centra "Zvezdara" i KBC u Kosovskoj Mitrovici 65\nPreminuo Zoran Furunović, redovni profesor i dekan Fakulteta umetnosti Univerziteta u Prištini 48\n19:06 February 24, 2020


PRAVILNIK O IZDAVANJU LICENCI ZA PROFESIONALNE VOZAČE: Predviđeno je da će crnogorski vozači pored vozačke dozvole posjedovati profesionalne licence za obavljanje djelatnosti prevoza putnika i tereta, kao što je slučaj u svim državama Evropske unije\nMinistarstvo saobraćaja i pomorstva je u završnoj fazi pripreme Pravilnika o izdavanju licenci za profesionalne vozače, saopštio je ministar Ivan Brajović.\nTako će crnogorski vozači, pored vozačke dozvole, posjedovati profesionalne licence za obavljanje djelatnosti prevoza putnika i tereta, kao što je slučaj u svim državama Evropske unije. Brajović je ovo saopštio u razgovoru sa predsjednikom Svjetske asocijacije vozača Robertom Kastnerom koji je posjetio Ministarstvo. Povod posjete je inicijativa da i vozači iz Crne Gore postanu članovi ove asocijacije, kao i zapaženi rezultati koje je naša zemlja, kao počasni gost, postigla na prošlogodišnjem takmičenju održanom u Poljskoj, u Krakovu.\nBrajović je goste upoznao sa aktivnostima koje Crna Gora preduzima na polju bezbjednosti saobraćaja i unapređenja pravila i procedura u obavljanju djelatnosti prevoza putnika i tereta u drumskom saobraćaju.\nKako je saopštio ministar, značajan posao urađen je donošenjem Strategije bezbjednosti saobraćaja za period do 2020. godine, te da su rezultati u statističkom smislu vidljivi i da je značajno smanjen broj nastradalih na crnogorskim drumovima.\nKako je Brajović dodao, Ministarstvo saobraćaja je tome doprinijelo značajnim ulaganjima u rekonstrukciju i sanaciju puteva (preko 300 miliona eura od 2006. godine, kako rehabilitacijom postojeće mreže puteva, mostova, tunela, kosina, tako i izgradnjom trećih traka, zaobilaznica i novih putnih pravaca).\n"Važno je istaći intenzivnu saradnju sa Upravom policije koja sprovodi rigoroznije kontrole na crnogorskim drumovima, pa možemo zaključiti da su ove aktivnosti doprinijele poboljšanju bezbjednosti na putevima", navodi se u saopštenju.\nKastner je istakao da ta internacionalna organizacija ulaže puno u poboljšanje bezbjednosti na putevima, u prvom redu kroz obuke za profesionalne vozače.\n"Asocijacija posebnu pažnju posvećuje bezbjednosti djece u saobraćaju kao i aktivnostima privrednih društava iz oblasti saobraćaja na školovanju i obukama vozača. On je naglasio da asocijacija ima 29 članica sa svih kontinenata i da će naredne godine obilježiti 65. godišnjicu koja će biti upriličena u Španiji, gdje je udruženje i osnovano", stoji u saopštenju.\nSekretar asocijacije, Zlato Zaletel, naglasio je da značajni rezultati koje su predstavnici Crne Gore osvojili na takmičenju daju dalji podstrek da Crna Gora razmotri mogućnosti učlanjenja i učešća na budućim takmičenjima kao punopravna članica.\nOd zemalja regiona članice ove asocijacije su Slovenija, Hrvatska i Srbija.\nPredsjednik Saveza vozača Crne Gore, Momčilo Radulović, takođe je izrazio zadovoljstvo podrškom koje je resorno ministarstvo pružalo aktivnostima udruženja i podsjetio na neke od veoma sadržajnih projekta koje udruženje pod pokroviteljstvom ministarstva sprovodi: "Prvi saobraćajni čas" i učešća na evropskim takmičenjima "Šta znaš o saobraćaju".\n"Akcenat je na edukaciji najmlađe populacije sa pravilima ponašanja u saobraćaju na kojima su i do sada crnogorski predstavnici ostvarivali zapažene rezultate", rekao je on.\nSljedeće, 30. Svjetsko prvenstvo vozača biće održano u avgustu 2016. godine u Finskoj.\nPredsjednik Udruženja prevoznika Crne Gore Veselin Salamadija rekao je da je veoma važno što su prevoznici u Crnoj Gori prepoznali značaj ove organizacije kao i to što naša država prati dešavanja u oblasti saobraćaja na evropskom i svjetskom nivou.\nSastanku su prisustvovali i Generalna direktorka Direktorata za drumski saobraćaj Mirel Radić Ljubisavljević sa saradnicima.\nIzvor: Vebsajt CdM, 16.11.2015.


ŠIK OAZA U PORTUGALIJI - Lux Life luksuzni portal: Moda, Stil, Trendovi, Kolekcije 2014...\nNa samo 20 minuta zapadno od Lisabona i aerodroma, ovaj savremeni hotel dizajniran je sa elegancijom na umu. On je savršeno prihvatio svoje prirodno okruženje i na pravi način se uklopio, bez remećenja ravnoteže i balansa prirode.\nIma 142 sobe koje su savršene i za poslovne ljude, i za one koji traže malo odmora u veoma luksuznom odmaralištu. Ovaj hotel nudi vam brojne opcije po pitanju obedovanja, spa usluge i konferencijsku salu opremljenu najmodernijim elementima. Imanje na kom se on nalazi nosi ime Quinta da Marinha, a karakterišu ga konjičke usluge i Oitavos Dunes golf teren koji je veoma dobro kotiran na svetskoj listi najboljih golf terena.\nTakođe, svakog petka do kraja septembra, gosti ovog hotela mogu uživati u ekstravagantnoj i živahnoj kulturi različitih gradova, kao što su Los Anđeles, Njujork i Pariz. Svakog petka, imaćete osećaj kao da ste u drugoj svetskoj metropoli i eri. Od doba džeza i soul muzike, do ritma sambe i rumbe, uživanje u ovom hotelu je zagarantovano.\nPROČITAJTE SLEDEĆI TEKST: UŽITAK NA FRANCUSKOJ RIVIJERI


EXIT, hapšenja, kriminal, požar, sportski uspesi - Novi Sad - pregled nedelje | Luftika\nZabrana prilaska za napadača devojke i njenog brata\nNovi punkt za vakcinaciju na Novom Naselju\nNovosadska atletičarka dobila olimpijsku vizu\nHapšenje zbog indijske konoplje\nMaloletnici opljačkali štand sa brzom hranom\nKavga na Telepu zbog kontejnera\nKorupcija u Žablju\nOdržan 20. EXIT festival\nPožar na Temerinskom putu\nTridesetogodišnji C.M. iz Novog Sada uhapšen je nakon što je napao svoju devojku i pretio njenom bratu. Policija je u skladu sa Zakonom o sprečavanju nasilja u porodici izrekla napadaču hitne mere zabrane prilaska i komunikacije sa ženom, te mu odredila zadržavanje od 48 sati. Krivično delo po kom mu se sudi je ugrožavanje sigurnosti.\nU četvrtak je na Novom Naselju otvoren novi punkt za vakcinaciju u ambulanti doma zdravlja na Novom Naselju, gde će se novosađani moći vakcinisati u periodu od 7 do 20 časova. Odluka je doneta zbog velikih letnjih vrućina koje ne odgovaraju građanima da prelaze velike distance, dok ovo istovremeno olakšava posao zaposlenima na punktu na Novosadskom sajmu. Iz doma zdravlja su rekli dasu uslovi za rad mnogo bolji na ovom punktu.\nNajbolja bacačica koplja u Stbiji Marija Vučenović izborila se za nastup na Olimpijskim igrama u Tokiju i trenutno zauzima poslednje, 32. mesto na listi najboljih bacačica na svetu. Za svoju poziciju na ovom prestižnom takmičenju se izborila nakon što je postigla sjajan rezultat i lični rekord na Evropskom bacačkom kupu u Splitu gde je završila na petom mestu.\nPolicija u Novom Sadu uhapsila je četrdesetdvogodišnjaka iz Kisača kom su pronašli 18 stabljila indijske konoplje zasađene u njegovom dvorištu. U kući osumnjičenog pronađene su tegle sa 400 grama suve marihuane i digiralna vaga, a protiv njega je podneta krivična prijava zbog sumnje da je izvršio krivično delo nevolašćena i stavljanje u promet opojnih droga.\nNovosadska policija rasvetlila je slučaj teške građe za koji je osumnjičeno sedam maloletnika iz Žablja, Temerina, Vrbasa i Futoga pod sumnjom da su u sredu uveče provalili u novosadski restoran brze hrane i ukrali novac od pazara. Od tada je deo novca pronađen, a protiv maloletnika je podneta krivična prijava. Dvojica iz ove grupe terete se za još jednu tešku građu i dva pokušaja istog krivičnog dela. Naime, sumnja se da su 4. jula porvalili u kiosk brze hrane kako bi ukrali tablet i piče, a da su krajem juna pokušali da ukradu kasu iz blagajne na „Štrandu“, kao i da su obili automobil na parkingu kupališta iz kog na kraju nisu ništa ukrali.\nStanari dve zgrade u ulici Ćirila i Metodija na Telepu bore se za kontejner u ovoj ulici, a to je tokom nedelje eskaliralo toliko daleko da ga je neko vezao katancem za drvo. Stanari ovog kraja već godinama imaju problem sa lokacijom kontejnera zato što se nalazi na samom putu, te na taj način otežava saobraćaj, a na put ga guraju stanari jedne od zgrada. Posle toga, stanari druge zgrade vraćaju uz zgradu, ali džabe jer ga neko uvek tera na saobraćajnicu.\nOva svađa je eskalirala u toku nedelje kada je neko katancem vezao kontejner za drvo, što predstavlja problem čistoći koja neće moći da ga isprazni zbog ovog. Od ovog javnog preduzeća se traži da reši problem, prvenstveno da ga oslobode od lanca, ali i da se utvrdi bezbedna lokacija na kom neće ometati saobraćaj.\nRadnik Elektrodistribucije Srbije V. B. uhapšen je zbog sumnje da je u opštini Žabalj primio mito. Prema navodima policije, tridesetdeveotogodišnji muškarac uzeo je 500 evra da bi mimo procedure zamenio i popravio električnu instalaciju ili ormare koji su oštećeni prilikom jedne saobraćajne nezgode. On je izašao da utvrdi činjenično stanje, koje je potom izostavio iz izveštaja, pa su radovi pali na teret EPS-a umesto muškarca koji je učestvovao u nezgodi. Uz krivičnu prijavu, određeno mu je zadržavanje od 48 sati.\nOd četvrtka do nedelje održan je jubilarni dvadeseti EXIT festival na Petrovaradinskoj tvrđavi. Za ulazak na ovaj događaj bilo je, osim kupljenih ulaznica, potrebno doneti potvrdu o vakcinaciji ili negativan PCR test, a organizatiori su sklopili ugovore sa privatnim laboratorijama koje su sprovodile testiranje sva četiri dana. U ovom periodu na Tvrđavi su nastupali razni muzički izvođači iz Srbije i inostrastva. Tokom EXIT-a uhapšeno je više desetina građana zbog narkotika, a Novi Sad je posetilo više desetina hiljada stanovnika.\nU nedelju je izbio požar kada se zapalilo rastinje na Temerinskom putu. Njega su primetili građani koji su brzo pozvali vatrogasce, te su oni uspeli blagovremeno da lokalizuju i smire požar. Gasili su ga nekoliko sati, a snimke i fotografije su zabeleženi građani iz okoline. Povređenih nije bilo.\noznakeExit exit 2021 exit festival koronavirus korupcija kovid 19 kriminal maloletni kriminal mito novi sad požar pravosuđe telep temerinski put


14 Mart 2012 / Izvor: Jp "Skijališta Srbije"\nCene ski karata u ski centrima u Srbiji od petka, 16. marta 2012. godine, biće niže u odnosu na dosadašnje do 60%. U ski centru Kopaonik cena jednodnevne ski karte za odrasle iznosiće 950 dinara a za decu 650 dinara. Na Staroj planini jednodnevna ski karta za odrasle koštaće 900, a za mališane 600 dinara. Jednodnevna ski karta za odrasle u ski centru Tornik na Zlatiboru iznosiće 950 dinara, a dečija ski karta koštaće 650 dinara.\nIako je zima na izmaku, uslovi za skijanje u ski centrima Kopaonik, Tornik na Zlatiboru i Stara planina su idealni. Na našim planinama snega ima na pretek, a sve staze su odlično pripremljene i čekaju na skijaše.


Vremeplov umetnosti – odrastanje uz umetnost | TV KANAL 9 NOVI SAD\nNaslovna EMISIJE Vremeplov umetnosti – odrastanje uz umetnost\nVremeplov umetnosti – odrastanje uz umetnost\nVIDEO K9: Galerija Matice srpske, jedna od naših najznačajnijih ustanova kulture već punu deceniju priređuje edukativne programe za decu u želji da svoj umetnički fond i stalnu postavku učini interesantnim i dostupnim najmlađim sugrađanima.\nU ovoj ustanovi danas je svečano potpisan protokol o saradnji sa Predškolskom ustanovom Radosno detinjstvo.\nOdrastanje uz umetnost osnovni je motiv desetogodišnje saradnje Galerije Matice srpske i PU Radosno detinjstvo, kroz koji deca od najmlađeg uzrasta razvijaju pozitivan odnos prema umetnosti, muzejskim ustanovama i kulturnoj baštini.\n“Ove godine smo imali izložbu kojom smo obeležili deset godina zajedničkog rada i 40 hiljada novosadskih mališana koji su prošli kroz naše zajedničke programe. Ovo jeste način kako se muzej ili ustanova kulture otvara ka javnosti, ka publici i to upravo kroz programe kroz najmlađu publiku, jer nam se čini da je tako domet naših aktivnosti najširi”, rekla je Dr Tijana Palkovljević Bugarski, upravnica Galerije Matice srpske.\nOve godine, od 7. oktobra ove do maja 2017, biće ponovljen edukativni program rađen prošle godine, a koji prati specijalna publikacija Umetnički vremeplov, ličnosti i događaji na umetničkim delima GMS. Za razliku od 2016. kada se ovaj program odvijao u vrtićima, ove godine će biti organizovan u samoj Galeriji.\n“Sve što je edukativno, sve što se tiče naše baštine, naše kulture, naravno da je važno za razvoj naše dece, za shvatanje, poimanje naše istorije, za razvoj likovne kulture, upoznavanje sa tehnikama, našim umetničkim delima i stvaraocima, dakle, to je ono što oplemenjuje i dušu i, što bi se jednostavno reklo, deca zaista proširuju svoje vidike”, rekla je Mirjana Đurđev, direktorka PU Radosno detinjstvo.\nĐurđev je istakla i da su vaspitači ustanove na čijem je čelu takođe edukovani od strane kustosa GMS kako bi mogli da iznesu ovaj projekat, koji je izuzetno važan za decu s obzirom na vreme u kojem danas žive, čime je značaj Galerije još veći.\n“Dakle, sve ono vreme koje smo nekada imali da ss posvetimo deci tokom popodneva, da ih vodimo u galerije, pozorišta, prosto, eto, jedan taj deo je Galerija uzela sebi na teret i zaista to uradila na jedan volšeban i fenomenalan način i hvala im još jednom na tome”, objasnila je Đurđev.\nOsim ovog, GMS u saradnji sa Narodnom galerijom Slovenije, Umetničko-istorijskog muzeja u Beču i organizacije Društvena inovacija – društveno preduzetništvo kreirala je projekat namenjen mladima, koji uspostavlja i produbljuje vezu između muzeja i mladih i daje odgovor na pitanje kako muzeji i galerije mogu da privuku mladu publiku i podstaknu na razmišljanje o globalnim temama i problemima društva.\nPrethodni tekstZbog havarije deo Detelinare danas bez tople vode\nSledeći tekstUEFA nedelja bazičnog fudbala